Nužni deo u naslednom pravu | Advokatska kancelarija Veličković Beograd\nNužni deo u naslednom pravu\nNužni deo u naslednom pravu, nužni naslednici su lica koja imaju pravo na osnovu zakona na određeni deo zaostavštine nezavisno od volje ostavioca. Nužni deo u nasledstvu je deo zaostavštine na koji se pozivaju nužni naslednici. Nužni naslednici dele se u nasledne redove. Nužni nasledni redovi se međusobno isključuju što znači da ako postoje lica iz prvog nužno naslednog reda lica iz drugog neće imati pravo na svoj nužni nasledni deo, drugi nužni nasledni red isključuje treći i tako dalje.\nPrvi nužni nasledni red čine ostaviočev supružnik, deca i njihovi potomci kao i usvojenici i njihovi potomci. Drugi nužni nasledni red čine ostaviočevi roditelji, ostaviočev usvojilac i ostaviočeva braća i sestre i supružnik ukoliko ostavilac nema dece (tada je supružnik naslednik u drugom nužnom naslednom redu ne u prvom). Treći nužni nasledni red čine ostaviočevi dede i babe. Teoretski nužni naslednici su i ostaviočevi pradede i prababe i ostali preci ukoliko su u životu.\nZa ostaviočeve potomke, usvojenike i njihove potomke, roditelje i supružnika je sama veza srodstva odnosno braka sa ostaviocem dovoljan uslov da se pozovu na svoj nužni deo u nasledstvu. Uz ovaj uslov je neophodno dodatno da se to lice po zakonskom redosledu poziva na nasleđe (npr. unuk ostavioca nije konkretni naslednik ako sin ostavioca može i hoće da bude naslednik). Za ostala lica iz kruga nužnih naslednika potrebno je još i da se ispune dva dodatna uslova: da su trajno nesposobni za privređivanje i da nemaju nužnih sredstava za život.\nNužni deo u nasledstvu. Veličina nužnog dela je polovina zakonskog dela za nužne naslednike prvog nužnog naslednog reda i ostaviočevog supružnika (bez obzira u kom redu se nalazi), za sve ostale nužne naslednike veličina nužnog dela je trećina zakonskog dela. Primera radi iza ostavioca ostanu dvoje dece, u slučaju kad bi nasleđivali na osnovu zakona kada ne postoji testament tada bi svako dete dobilo po polovinu zaostavštine, njihov nužni nasledni deo je jednak polovini zakonskog u ovom slučaju četvrtini zaostavštine, što znači kada bi ostavilac sve ostavio jednom detetu drugo dete bi imalo pravo na četvrtinu zaostavštine nezavisno od volje ostavioca.\nDužnici nužnom nasledniku\nDužnici prema nužnom nasledniku su testamentarni naslednici i isporukoprimci (lica kojima je zaveštalac ostavio u testament konkretno određenu stvar ili pravo) koji odgovaraju srazmerno onome što su dobili od zaveštaoca, ako ono što su testamentarni naslednici ili isporukoprimci dobili nije dovoljno za pokrivanje nužnog dela, dužnici nužnom nasledniku postaju i lica koja su primili neki poklon od ostavioca, vraćaju se pokloni ostavioca prvo kasnije pa onda ranije učinjeni, a ako su istovremeno učinjeni vraćaju se srazmerno primljenoj vrednosti. Ako naslednik ili isporukomprimac isplati nužnog naslednika ima pravo da traži srazmerno smanjenje svoje obaveze za ostaviočeve dugove.\nPriroda nužnog dela\nNužni naslednik ima pravo da traži određenu isplatu novca od svojih dužnika osim ukoliko ostavilac nije drugačije odredio u testamentu ili ako sud na zahtev nužnog naslednika tako odluči, u tim slučajevima nužni naslednik ima pravo da traži određeni realni deo zaostavštine (npr. deo kuće). Sud će na zahtev nužnog naslednika odrediti da mu pripadnu određeni realni deo zaostavštine ako je nužni naslednik živeo i privređivao sa ostaviocem (npr. ako se nasleđuje poljoprivredno imanje a nužni naslednik je živeo sa ostaviocem i bavi se poljoprivredom).\nIsključenje iz nužnog dela\nOstavilac može potpuno ili delimično isključiti nužnog naslednika iz nasleđa ako se on povredom neke zakonske ili moralne obaveze teže ogrešio o njega. Primeri težeg ogrešenja navedeni u zakonu su : 1) uvredljivo i grubo ponašanje prema ostaviocu 2) činjenje umišljajnog krivičnog dela prema ostaviocu (sva dela osim onih koja uzrokuju nedostojnost, npr. pokušaj ubistva), njegovom detetu, usvojeniku, roditelju ili supružniku. Krivična dela se moraju dokazati pravosnažnom presudom suda. 3) odavanje neradu i nepoštenom životu.\nIsključenje iz nužnog dela mora biti u formi zaveštanja i mora postojati u vreme ostaviočeve smrti. U slučaju isključenja isključeni nužni naslednik gubi pravo na nasleđe a prava njegovih potomaka određuju se kao da je isključeni umro pre ostavioca (imaju pravo na nasleđe koje bi pripalo isključenom nužnom nasledniku).\nLišenje nužnog dela\nOstavilac može potpuno ili delimično lišiti nužnog naslednika njegovog nužnog naslednog dela ukoliko je prezadužen ili rasipnik uz dodatni uslov da nužni naslednik ima maloletno dete ili maloletnog unuka od ranije preminulog deteta koje je nesposobno za privređivanje. U tom slučaju maloletno dete ili unuk dobijaju deo koji bi pripao lišenom nužnom nasledniku. Lišenje nužnog naslednika mora biti izvršeno u formi testamenta.\nPovreda nužnog dela postoji onda kada je ono što nužnom nasledniku pripada na osnovu poklona, zakona, testamenta, ili isporuke manje od visine njegovog nužnog dela. Mora se utvrditi šta je nužni naslednik dobio od ostavioca i da li je to što je dobio manje od onoga što mu garantuje zakon.\nMora se utvrditi obračunska vrednost zaostavštine koja se dobija kada se od aktive ostavioca oduzme pasive (dugovi). Na obračunsku vrednost zaostavštine se dodaje vrednost svih poklona koji su učinjeni zakonskim naslednicima kao i vrednost poklona koje je ostavilac učinio licima koja nisu njegovi zakonski naslednici u poslednjoj godini života. U vrednost ovih poklona ne ulazi ono što je ostavilac utrošio na izdržavanje i školovanje zakonskog naslednika, pokloni učinjeni u dobrotvorne svrhe, kao ni manji uobičajeni i prigodni pokloni. Poklonom se smatra svako odricanje od prava pa i odricanje u korist naslednika, oprost duga i sva besplatna raspolaganja. Pri procenjivanju poklona ceni se vrednost poklonjene stvari u trenutku utvrđivanja vrednosti zaostavštine ali prema stanju u vreme kada je poklonjena.\nZaštita nužnog dela\nU slučaju povrede nužnog dela koji ima stvarnu prirodu podnosi se tužba kojom se traži smanjenje testamentarnog raspolaganja i povraćaj poklona. Testamentarna raspolaganja se samnjuju u istoj srazmeri (kada ima vise naslednika). Pokloni se vraćaju obrnutim redom od onog kojim su činjeni a pokloni učinjeni istovremeno se vraćaju srazmerno.\nU slučaju povrede nužnog dela koja ima obligacionu prirodu podnosi se zahtev za isplatu novčane protivrednosti za koju je nužni deo u nasledstvu povređen.\nZaštita u slučaju povrede nužnog dela se može tražiti u roku od 3 godine koji teče od proglašenja testamenta ako je nužni deo povređen testamentom, ili od smrti ostavioca ako je nužni deo povređen poklonima. Nadležnom sudu se podnosi tužba. Ako ostaviočev potomak ili usvojenik umre pre nego što je postavio zahtev za zaštitu nužnog dela to pravo pripada njegovima naslednicima u roku od 6 meseci od njegove smrti. Da je nužni deo u nasledstvu povređen se uglavnom saznaje tek na ostavinskoj raspravi, tada stranka treba da istakne sudu da joj je nužni deo povređen a sud će prekinuti ostavinski postupak i uputiti stranku na parnicu.


Delta iduće godine gradi šoping-mol u Banjaluci - Nira Press\nPočetna » Delta iduće godine gradi šoping-mol u Banjaluci\nDelta iduće godine gradi šoping-mol u Banjaluci\nDelta Holding je na polugodišnjem kolegijumu 14. jula najavio nove velike investicije u regionu. Osim gradnje hotela Interkontinental u Ljubljani, koja je u toku, Delta će početkom sledeće godine početi i izgradnju šoping-mola u Banjaluci i to će biti najveća investicija u Republici Srpskoj.\nBanjaluka će dobiti moderan objekat na površini od 60.000 kvadrata i ponuditi posetiocima najpoznatije svetske brendove, zabavne sadržaje. Investicija od 60 miliona evra omogućiće otvaranje više od 2.500 novih radnih mesta i uposliće građevinsku industriju Republike Srpske.\nIzgradnja hotela Interkontinental u Ljubljani odvija se po planu. Tokom prvih šest meseci izgrađeno je 45 odsto konstrukcije. Ukupna investicija u ovaj hotel sa pet zvezdica iznosi 40 miliona evra. Hotel će biti i najviša zgrada u Ljubljani.\nDelta ima velike planove i za izgradnju nekretnina u Srbiji. Pripremljeni su projekti i obezbeđeno finansiranje za novu poslovnu zgradu Delta Holdinga, regionalni šoping mol Delta Planet na Autokomandi, Hotel Interkontinental i poslovnu zgradu na Novom Beogradu. Ni posle dve i po godine razgovora sa gradskim vlastima i obećanja da će svi uslovi biti obezbeđeni, ni za jednu od ovih lokacija dozvolu za gradnju nisu dobili. Ukoliko u najkraće vreme ne bude moguća realizacija ovih projekata, Delta će biti prinuđena da svoje investicije usmeri van Srbije.\nU prvih šest meseci ove godine ukupna izdvajanja za društvenu odgovornost Delta Holdinga iznosila su 892.000 evra. Pomoć Delta Fondacije stigla je do 26.000 ljudi.\nUkupan prihod Delta Holdinga u prvih šest meseci iznosio je 27,6 milijardi dinara, što je četiri odsto više nego u istom periodu prošle godine. Za pola godine ostvaren je EBITDA od 2,31 milijardu dinara, a u budžet je uplaćeno 5,28 milijardi dinara.\nU prvom polugodištu 2016. Delta Agrar je izvezao robe u vrednosti od 37 miliona evra. Delta DMD, članica Delta Holdinga koja se bavi distribucijom i logistikom, u prvih šest meseci ove godine povećala je ukupni promet za 16 odsto. Rast prodaje ostvaren je u svim vodećim brendovima Diageo, Ferrero, Pufies i drugima.\nU prvih šest meseci otvoreno je 15 objekata Yuhor Dućana, nove specijalizovane maloprodaje mesa i delikatesa. Mreža Yuhor Dućana sada broji ukupno 31 objekat u 23 grada. Planirano je da do kraja godine broj objekata bude dupliran.\nDelta Motors je u prvih šest meseci prodao 30 odsto više novih vozila nego u istom periodu prošle godine. U istom periodu prodaja BMW motocikala porasla je za 57,7 odsto.


Stojan Vranješ podržao FK Zadrugar Tarevci - Tarevci.info\nnedjelja, 31 Maj 2020 15:28\nTim povodom javio nam se naš mještanin i aktivista Maid Malešak koji živi i radi u Belgiji. Zamolio nas je da na portalu tarevci.info objavimo informaciju o njegovom kontaktu sa fudbalerom banjalučkog Borca Stojanom Vranješem, inače bratom bivšeg BH reprezentativca Odnjena Vranješa. Na Maidovu molbu Stojan Vranješ odlučio je podržati obnovu rada FK Zadrugar Tarevci tako što je obezbijedio 4 profesionalne fudbalske lopte. Tom prilikom on je rekao da je to tek početak i da njegova podrška neće završiti samo s time.\nPredstavnici FK Zadrugar zahvalili su se Stojanu Vranješu na iskazanoj podršci i uručili su mu prelijep suvenir iz naših Tarevaca. Tako možemo sada reći da je FK Zadrugar Tarevci bogatiji za nove 4 lopte i jednog uspješnog prijatelja.


Alt: Cilj da granice nestanu\nTanjug 11. septembra 2018. 12:46\nBERLIN – Pomeranje granica ne smatramo za nešto previše smisleno i nešto čemu bi trebalo težiti, jer cilj treba da bude nestajanje granica, da manjine, gde god se nalazile u regionu Zapadnog Balkana imaju ista prava, izjavila je Renate Alt, izvestitelj Slobodarske partije Nemačke (FDP) za Balkan.\nAlt je, povodom govora o promeni granica kao rešenje za kosovski problem, za Dojče vele istakla da je to vrlo „opasna igra“ iz koje se „može razviti neka nova dinamika u odnosima dve zemlje“.\n„Tu je pre svega Bosna i Hercegovina to jest Republika Srpska koja ponovo može da probudi želje za pripajanjem Srbiji. Pomeranje granica ne rešava probleme povezane s nacionalizmom u regionu. Cilj je zapravo da granice nestanu, da manjine, gde god da se nalazile u tom regionu, imaju ista prava. I to je Evropska unija uvek podsticala“, ukazala je Alt.\nNa konstataciju da smo u nedavnoj prošlosti na Balkanu imali mnoge primere stvaranja novih granica, te pitanje zašto bi sada ođednom na primer otcepljenje RS bio problem, Alt je rekla da je poslednjih decenija bilo ‘uvek iznova malih sukoba, koji su smireni“ i da smo poslednjih godina svedoci uspona nacionalističkih stremljenja koja i dalje traju.\n„I naravno, takve ideje o pomeranju granica bi mogle da raspire te novorazbuktale nacionalizme. To nam ne može biti cilj. Zemlje Balkana su strateški važne, nalaze se između Azije i Evrope. I zato bi trebalo da bude u našem interesu da tamo nastane siguran region. Istovremeno moramo, i kandidatima za punopravno članstvo jasno da damo do znanja da bi, ako jednog dana žele da postanu deo EU, moraju da se pridržavaju Kopenhaških kriterijuma, a to u ovom trenutku nije slučaj“, podvukla je ona.\nPodsetila je da je nemačka vlada uvek podržavala razvoj odnosa između Srbije i Kosova, i finansijski je, u sklopu EU, samo između 2007. i 2017. otišlo devet milijardi evra, a ove još jedna milijarda.\n„Te zemlje bi i dalje, ne samo zbog toga, trebalo podržavati u njihovom procesu transformacija u istinski demokratske sisteme – pre svega pri održavanju vladavine prava, ljudskih prava. Nemačka vlada bi i dalje trebalo da deluje u tom smeru i naravno na ostale članice EU koje nisu priznale Kosovo da utiče da to učine. I tu bi bilo važno da Nemačka vlada izvrši pritisak“, mišljenja je Alt.


Rasim Ljajić doživeo tešku saobraćajnu nesreću, poginuo vozač - Gradski SERVIS\nIzvor: NM / Zoran Raš\nNa autoputu Beograd – Niš, kod Ražnja, jutros oko 9 časova, automobil „škoda superb“, u kome se nalazio predsednik Socijaldemokratske partije Srbije Rasim Ljajić, je iz, za sada neutvrđenih razloga, sleteo sa puta i prevrnuo se, navodi MUP u saopštenju. Kako za N1 kažu u KC Niš, Ljajić ima povredu rebara i nije životno ugrožen.\nKako navodi MUP, vozač „škode superb“ je, od zadobijenih povreda, preminuo na licu mesta.\nRasim Ljajić, koji se nalazio u vozilu, prevezen je u Klinički centar u Nišu.\nKako za N1 kažu u KC Niš, Ljajić ima povredu rebara i nije životno ugrožen.\nInLjajić, nesreća, vozač\nPrevious post Osam miliona pomoći za porodice stradalih rudara\nNext post Zoran Alimpić: Očigledno je SNS izgubio Beograd, GIK pokušava da izmeni rezultat\nPrevious post:Osam miliona pomoći za porodice stradalih rudara\nNext post:Zoran Alimpić: Očigledno je SNS izgubio Beograd, GIK pokušava da izmeni rezultat


U Sanskom Mostu realizovani projekti vrijedni 3,5 miliona KM - mojusk.ba\n– Odobreno nam je još dodatnih oko milion KM za koje se trebaju provesti postupci izbora izvođača. Posebno bih se zahvalio na podršci koju je ova općina imala sa viših nivoa, i svakako ministarstvu Šemsudina Dedića i Federalnoj vladi, te Vladi USK i premijeru Rošiću- izjavio je, te najavio nekoliko značanjih projekata u 2018. godini koji uključuju put prema Banjoj Luci, kanalizacionu mrežu u Zdeni, veći broj lokalnih vodovoda i mnoge projekte infrastrukture u većini mjesnih zajednica.\n– Uspjeli smo da vidljivo popravimo stanje, a za našu općinu obezbijedili smo značajna financijska sredstva. Za putnu infrastrukturu smo obezbijedili skoro milion KM, za industrijsku zonu Šejkovača dodatnih 100 hiljada KM, izvršena je rekonstrukcija mosta u Kamengradu u iznosu 206 hiljada KM obezbijeđena su sredstva za izgradnju vodovodne i kanalizacione mreže u iznosu od 315 hiljada KM – kazao je.\n– Na izborima 2006. ukupno je prijavljeno 8 koalicija, a za izbore 2018. ih je prijavljeno rekordnih 36 od čega najveći broj u Federaciji BiH. Ovi koalicioni političko – interesni karteli nisu programski niti ideološki, nemaju nikakve strategije osim da slabe SDA – rekao je Kamber. Prema njegovim riječima, u nacionalno paraliziranom društvu, ugroženom neskrivenim teritorijalnim pretenzijama komšija, neriješenim ustavnim uređenjem, samo bi gore bilo ovim ćoravim i neodgovornim koalicionim neznalicama prepustiti vlast.\n– Pozitivno sam iznenađen svim projektima o kojima je bila riječ i potvrdilo se kako je ovo općina s kojom odlično sarađujemo, čija je administracija izuzetno efikasna. Kao federalni ministar, kroz čije je ministarstvo realiziran veliki broj projekata, mogu samo reći kako je to bilo izuzetno pozitivno iskustvo i primjer jedne dobre saradnje s lokalnom samopravom – zaključio je.


POBOLjŠANI USLOVI RADA - Glas Podrinja\nOPŠTINSKO VEĆE KOCELjEVE O OBRAZOVNO-VASPITNIM USTANOVAMA\nNedavno su se pred članovima Opštinskog veća Koceljeve našli izveštaji o radu za prošlu i programi za ovu školsku godinu osnovne i srednje škole kao i vrtića. Najpre je razmatran izveštaj OŠ “Mića Stanojlović“ i nakon dugog niza godina kada su iznošene gotovo isključivo kritike, rad ove ustanove je konačno ocenjen kao dobar. Prema rečima načelnika odeljenja za javne službe Radovana Ranisavljevića osnovna škola je prva od svih obrazovnih ustanova dostavila izveštajni materijal, što se, kako je rekao, nikada do sada nije desilo, kao i da je godišnji plan za prethodnu školsku godinu u celosti ispunjen. O detaljima ovog materijala govorila je pomoćnik direktora škole Dragana Đurić, dok je njen kolega Cano Novalić istakao da je plan rada, kao i prethodnih godina, rađen na bazi 66 odeljenja ali za, istovremeno, oko 40-ro dece manje.\nNa sednici je istaknuto da je u proteklih nekoliko meseci veliki broj školskih objekata na području koceljevačke opštine renoviran kao i da su izgrađena dva školska terena u Donjem Crniljevu i Koceljevi, što je ogromna investicija u obrazovanje.\n- Nije baš lako obezbediti novac za sve ove radove. Važno je istaći da je od ukupno 16 projekata u Srbiji što se tiče rekonstrukcije školskih i zdravstvenih objekata, u Koceljevi realizovano šest - rekao je predsednik veća Dušan Ilinčić.\nMeđu rekonstruisanim školskim zgradama je i ona koju pohađaju srednjoškolci. Prema rečima direktora, Veroljuba Matića, škola ove godine ima 425 učenika raspoređenih u 18 odeljenja u četiri područja rada.\n- Ovo je najveći broj učenika od osnivanja škole. Nastavu smo organizovali u dve smene po devet odeljenja, što je u ovom trenutku i maksimum kapaciteta - istakao je direktor.\nIako je objekat PU “Poletarac“ u Koceljevi pre nekoliko godina proširen zbog povećanog upisa dece, svi raspoloživi kapaciteti i ove ustanove su iskorišćeni.\n- Trenutno u vrtiću boravi 170-ro dece. Grupe su zaista prepune, pa bez obzira na relativno skoru dogradnju prostora, trebalo bi već sada razmišljati o novom proširenju kapaciteta - smatra član UO vrtića Slobodan Nikolić.\nNjegov kolega Dragan Đermanović još jednom je uputio predlog da se kolektivi kao što je PU “Poletarac“, koji je ocenjen najvišom ocenom od strane nadležnih stručnih komisija, nagrade.\n- Trebalo bi da se nađe način i da se tako napravi razlika između dobrih i loših kolektiva. Vrtić je brend Srbije, a ne samo ponos Koceljeve - poručio je Đermanović.\nMeđutim, nadležni u opštinskoj upravi kažu da za sada ne postoji zakonski okvir za isplatu ovakvog vida nagrade.


Kipar: Kadis pokrenuo pitanje ilegalnog i neregulisanog ribarenja u EU\nMinistar poljoprivrede, ruralnog razvoja i životne sredine Kipra, Costas Kadis, prisustvovao je juče virtuelnom sastanku Saveta ministara poljoprivrede i ribarstva EU. Fokus je bio na pitanjima ribarstva, a posebno na predlogu Evropske komisije za održiviji ribolov u EU.\nTokom svog izlaganja, Costas Kadis osvrnuo se na zabrinjavajuću situaciju zaliha na Mediteranu, uprkos naporima i važnim merama preduzetim poslednjih godina, napominjući da je „važno da i mi i naši partneri, kao i naše komšije na Mediteranu nastavimo napore za održivo upravljanje zalihama”. Istakao je da je Turska ilegalno poslovala u vodama EU na istočnom Mediteranu, pošto su turska ribarska plovila primećena kako love atlantsku plavooku tunu u severoistočnom delu teritorijalnih voda i unutar Ekskluzivne ekonomske zone Kipra, ilegalno i bez dozvole Kipra. Postupci Turske krše suverena prava Kipra, princip slobode na otvorenom moru, uključujući slobodu ribolova, i uobičajeno međunarodno pravo, podrivajući sva nastojanja da se efikasno promoviše jednaka konkurencija.\nKao deo iste rasprave o ilegalnom, neprijavljenom i neregulisanom ribolovu na Mediteranu, Costas Kadis je dalje izjavio da su mnogo puta tokom poslednjih godina turske patrolne brodice opstruirale i sprečile brodove pod kiparskom zastavom da deluju u okviru kiparskih pomorskih zona i na otvorenom moru. Takođe se osvrnuo na ozbiljnije incidente, kada su turske okupacione snage opstruirale i zarobile ribarske brodove pod zastavom Kipra i pritvorile njihovu posadu. Pored toga, u vezi sa ilegalnim aktivnostima turskog istraživanja ugljovodonika u pomorskim zonama Kipra, ministar je naglasio da je u nekoliko slučajeva seizmički brod Barbaros, koji je sprovodio ilegalna seizmička istraživanja na južnoj strani EEZ Kipra, i njegova pomoćna plovila, ometala kiparske ribolovne brodove, uništili neke od sredstava za ribolov i proterali ih iz tog područja, prisilivši ih da zaustave svoje ribolovne aktivnosti. Naglasio je potrebu kontrole ribolova u istočnom Mediteranu, koja danas nije dovoljna, napominjući da su potrebni kolektivni napori na nivou EU.\nGrčki ministar poljoprivrede Makis Voridis je u izjavi naglasio potrebu da se obezbedi primena efikasnih mera kontrole u istočnom Mediteranu. Ilegalna aktivnost turskih ribarskih brodova u Egeju i u Istočnom Mediteranu, napomenuo je, potkopava održivost ribolovnih zaliha, jer one ne podležu istim strogim merama nadzora kao one evropskih ribolovnih flota. Istakao je to pitanje od zajedničkog interesa, jer se očekuje da će ga EU pokrenuti na međunarodnom nivou, kao i na svojim bilateralnim sastancima sa Turskom.\nU završnoj reči litvanski komesar za životnu sredinu, okeane i ribarstvo Virginijus Sinkevičius rekao je da postoji jasan odgovor EU na jednostrane i nezakonite akcije Turske, koje utiču na nadležnost Kipra. „Evropska komisija i države članice EU u potpunosti podržavaju Kipar“, rekao je litvanski komesar. “Pitanje ilegalnog, neprijavljenog i neregulisanog ribolova u kiparskim teritorijalnim vodama mora biti rešeno od strane Generalne komisije za ribarstvo na Mediteranu”, dodao je on. Kada je u pitanju upotreba kontrolnih mera, Virginijus Sinkevičius je rekao da su razmotrene alternative u okviru zajedničkog razvojnog plana za Mediteran.\nŠto se tiče pitanja poljoprivrede, ministri su odlazeće hrvatsko predsedništvo obavestili o napretku postignutom poslednjih meseci u razgovorima o novoj Zajedničkoj poljoprivrednoj politici (CAP). / ibna


Opštinsko prvenstvo u šahu za žene održano u kafeu „Veliki Ginko“ - GEM info1\nOpštinsko prvenstvo u šahu za žene održano u kafeu „Veliki Ginko“\nU kafeu „Veliki Ginko“ u organizaciji Šah kluba Kolubara održano je prvo opštinsko Prvenstvo u šahu za žene. Učešće je uzelo šest šahistkinja a najbolja među njima bila je Jovana Pavićević, članica ŠK Kolubara. Vlasnica kafea Snežana Momčilović damama je uručila prigodne novčane nagrade a predstavnici šahovskog kluba učesnicama su darovali ruže. Cilj organizovanja turnira bio je promocija šaha nežnijem polu a u planu je da ovakva i slična nadmetanja budu organizovana i u narednom periodu.\nŠahisti Kolubare na raznim takmičenjima postižu zapažene rezultate, ali malo je poznato da u ovom klubu za sada ima samo tri dame. Želja organizatora bila je da upravo ženama promoviše sport koji je ne tako davno bio jedan o najpopularnijih u našoj zemlji. Tim povodom takmičenje ovog tipa i prvo u našoj opštini organizovano je u kafeu “Veliki Ginko”.\nMnogi smatraju da bi se popularizacijom i investiranjem u šah postigli još bolji rezultati a istog mišljenja je i vlasnica kafea “Veliki Ginko”, koja je želela da pruži podršku, pre svega damama. Dodaje da i ona voli da igra šah a učesnicama je uručila prigodne novčane nagrade kao sponzor turnira.\nIako je poznato da Srbija ima odlične ženske velemajstore u šahu, čini se da dame u ovom sportu još uvek nisu ravnopravne sa muškarcima. Ovake i slične manifestacije trebalo bi da budu češće a dame u većem broju da uzmu učešće na turnirima.\nUkoliko situacija u zemlji dozvoli, Šah klub Kolubara organizovaće i tradicionalni turnir za Dan rudara.


Zakon o osnovama socijalne zaštite FBiH\nFondacija za socijalno uključivanje u BiH (FSU u BiH) i Inicijativa za bolju i humaniju inkluziju (IBHI), u saradnji s Federalnim ministarstvom rada i socijalne politike, okupili su danas u Sarajevu predstavnike vladinog i nevladinog sektora da bi razgovarali o značaju usvajanja zakona o osnovama socijalne zaštite FBiH, koji je planiran u Programu rada Vlade FBiH za ovu godinu.\nPrecizirao je da su u suradnji s nekim međunarodnim organizacijama angažirani konsultanti, a radi se scenarij za izračun egzistencijalnog minimuma. U pitanju je metoda koja bi trebala dati odgovor koliko je stvarno siromašnih ljudi kod nas.\nZakon o osnovama socijalne zaštite FBiH u fazi je usaglašavanja (prije svega s kantonalnim ministarstvima i nevladinim sektorom), a njegovim usvajanjem bilo bi regulirano pitanje egzistencijalnog minimuma (metoda kojim se utvrđuje), način za procjenu siromaštva, te kategorije koje mogu ostvariti socijalnu pomoć s fokusom na ranjivije kategorija stanovništva (djeca, stare i osobe s invaliditetom).\nDanašnji skup dio je kampanje javnog zagovaranja "Uspostavljanje minimuma socijalne sigurnosti i jednakih mogućnosti" koju FSU u BiH, IBHI i Koalicija marginalizovanih grupa u BiH "Koma" provode u okviru projekta Program održivosti civilnog društva (CSSP) uz podršku Američke agencije za međunarodni razvoj (USAID). Kampanja je počela u novembru 2014. godine, a svrha je donošenje entitetskih mjera za uspostavljanje minimuma socijalne sigurnosti što će u konačnici voditi smanjenju siromaštva u BiH.\nMiroslav Jurešić Zapošljavanje\nŠerif Konjević u društvu dvije ljepotice\nTači: U bliskoj budućnosti živjet ćemo u zajedničkoj državi Kosova i Albanije


Jovanović: U toku izrada Bele knjige o kriminalu i korupciji\nPolitika Autor:Fonet22. maj. 202011:54\nŠef odborničke grupe Saveza za Srbiju u Skupštini Beograda Nikola Jovanović izjavio je da je u toku izrada "Bele knjige o kriminalu i korupciji u Beogradu" koja će biti polazna osnova za utvrđivanje krivične odgovornosti gradskih funkcionera u prethodnih šest godina, prenela je danas Narodna stranka, čiji je Jovanović potpredsednik.\n„Slučaj bivšeg gradskog urbaniste Milutina Folića, koji se bavi prodajom stanova čiju je gradnju omogućio izmenom urbanističkih planova dok je bio u državnoj službi, jedan je od onih koji će biti detaljno ispitani, kao i uloga njegovih šefova Siniše Malog i Gorana Vesića“, rekao je Jovanović u razgovoru sa građanima beogradske opštine Zvezdara.\nJovanović je istakao da će jedan od prioriteta Narodne stranke i Saveza za Srbiju po promeni vlasti biti nezavisno tužilaštvo koje će se baviti visokom korupcijom po „rumunskom modelu“.\nJovanović: Zakupcima poslovnog prostora otpisati dug\nNarodna stranka: Vodićemo aktivnu kampanju bojkota izbora\nJovanović je dodao da je iz dokumenata APR i izveštaja KRIK jasno da je „Folić prekršio član 38. Zakona o Agenciji za borbu protiv korupcije, trgovao uticajem i počinio druga krivična dela o čemu će se izjasniti buduće nezavisno tužilaštvo“.\n„Ova krivična dela ne zastarevaju tako brzo i toga bi trebalo da budu svesni Folić i svi slični njemu“, rekao je Jovanović.\nbela knjigamilutin folićnarodna strankaNikola Jovanovićtrgovina uticajem


Akademik Jovan Hadži-Đokić: Mladi moraju mnogo i ozbiljno da rade kako bi se došlo do uspeha jer „nema leba bez motike“ - Dnevnik Juga\nPočetna / DOGAĐAJI / Akademik Jovan Hadži-Đokić: Mladi moraju mnogo i ozbiljno da rade kako bi se došlo do uspeha jer „nema leba bez motike“\nAkademik Jovan Hadži-Đokić: Mladi moraju mnogo i ozbiljno da rade kako bi se došlo do uspeha jer „nema leba bez motike“\nDnevnik Juga 05/10/2019\tDOGAĐAJI, DRUŠTVO, KULTURA, Leskovac Ostavi komentar\nU Narodnoj Biblioteci „Radoje Domanović“ u Leskovcu održano je predavanje akademika Jovana Hadži-Đokića pod nazivom „Od Turekovca i Leskovca do Srpske akademije nauka i umetnosti“.\nAkademik Jovan Hadži-Đokić podsetio je sve prisutne kako je proveo svoje đačke dane u Turekovcu, preko školovanja u Osnovnoj školi „Josif Kostić“, Leskovačke gimnazije sve do Medicinskog fakulteta u Beogradu i nastavku usavršavanja u inostranstvu, sve do momenta kada je postao član Srpske akademije nauka i umetnosti. Prisutni su bili u prilici da na prezentaciji pogledaju i slike iz tog perioda, ali i da se upoznaju sa njegovim studijama i bogatom karijerom.\n„Ovo predavanje obuhvata jedan moj životni ciklus počev od šeste godine života kad sam počeo da učim prvi razred Osnovne škole u selu Turekovac, sve do trenutka kada sam postao akademik. U predavanju biće reči o studijama medicine, studijama u tadašnjoj Čehoslovačkoj, o završenoj i Sanitetko-oficirskoj školi u Beogradu. Zaposlio sam se na Medicinskom fakultetu u Beogradu i tu proveo dve i po godine i dobio poziv da pređem na Urološku kliniku u Beogradu u kojoj sam ostao sve do penzije.“\nAkademik Hadži-Đokić istakao je i da je učestvovao na raznim kongresima i presedavao raznim kongresima širom sveta, da se usavršavao u Firenci na Urološkoj klinici, kao i na Urološkom odeljenju FOŠ u Parizu, gde je proveo 9 meseci kod najvećih stručnjaka u to vreme.\n„Uvek kažem mladima – naša zemlja je najlepša na svetu i uvek savetujem da problemi svi prođu. Ja sam prošao trnovit put, ali sam na kraju postao akademik. Mladi treba da ostanu u našoj zemlji gde mogu lepo da rade da se usavršavaju kako bi postali ono što žele, moraju mnogo i ozbiljno da rade kako bi se došlo do uspeha jer „nema leba bez motike““ – kazao je akademik Jovan Hadži-Đokić.\nGradonačelnik Leskovca dr Goran Cvetanović zahvalio se akademiku Hadži-Đokiću za sve što je učinio za pacijente i za građane Leskovca i širem spektru njegovog delanja, poželeo mu da nastavi sa svojim radom i mnogo uspeha u radu, jer Leskovčani cene njegov rad u svakom pogledu.\nGradonačelnik Cvetanović kazao je da je „grad bez kulture, grad bez duše“ i podsetio da Grad Leskovac izdvaja skoro 8,7% iz budžeta izdvajamo oblast kulture što je dokaz za ono po čemu smo prepoznatljivi da je kultura postala dominatna u našem kraju: leskovački Narodni muzej dva puta je proglašen za najbolji u Srbiji, Leskovački kulturni centar institucijom sa najviše kvantitativnih i kvalitativnih dešavanja u toku prošle godine.\n„Danas smo u biblioteci koja slavi 140 godina, koja je zahvaljujući akademiku Hadži-Đokiću i ljudima koji su potekli iz ovog kraja i preneli našu slavu. Današnji dan je da se podsetimo slavne prošlosti, da bismo mogli da menjamo sadašnjost kako bismo gradili bolju budućnost za našu decu.“\nDirektorka Narodne biblioteke, Vesna Ilić, istakla je da je naš grad , grad sa veliki intelektualnim nasleđem.\n„Leskovac je grad sa velikim intelektualnim nasleđem. U tom duhu su i nastajale i nastaju nove generacije koje stvaralaštvom dostojanstveno brane našu istoriju i naš grad. Leskovac je grad velike duše, još većeg srca u kome svaka klica proklija u velika dostignuća. Večeras imamo veliku čast da ugostimo velikog baštinara, dobrotvora i velikog ktitora koji je postigao velika dostignuća ne samo u našem gradu, državi, već je veliki baštinar svetskog karaktera, naš akademik Jovan Hadži-Đokić.“\nPrethodni Uređen prostor kod Doma kuture i spomenika palim borcima u Belom Potoku\nSledeći Program obeležavanja „Dečje nedelje“ u Narodnom muzeju Leskovac


DRITAN Abazović za CNN: Proruske snage u Crnoj Gori nisu jake kao prije, demokratski principi nemaju cijenu... (foto, video) - IBALKAN\nDRITAN Abazović za CNN: Proruske snage u Crnoj Gori nisu jake kao prije, demokratski principi nemaju cijenu… (foto, video)\nBili smo svedoci ruskog uticaja, izborili smo se “pametnom vanjskom politikom u prethodnom periodu”\nPODGORICA: Crna Gora, Zanimljivosti, vijesti, petak, 10. 06. 2022… 00: 38… DRITAN Abazović za CNN: Proruske snage u Crnoj Gori nisu jake kao prije, demokratski principi nemaju cijenu… (foto, video)\nCrna Gora, koja je sama bila svjedok negativnog ruskog uticaja u proteklom periodu, razume kako se građani Ukrajine danas osjećaju, kazao je crnogorski premijer u intervjuu za Si- En- En.\nAbazović kazao je da Vlada na sve načine pokušava da pomogne Ukrajini u ratu sa Rusijom, te da je rješenje u dijalogu između dvije strane. U razgovoru za CNN, Abazović je rekao da je iskustvo Crne Gore pokazalo da proruske snage u našoj zemlji nisu jake kao u prethodnom periodu.\nU intervjuu jednoj od najpoznatijih svjetskih novinarki Kristijan Amanpur, Abazović je kazao da Crna ima jasnu poziciju u spoljnoj politiciju.\n“Podržavamo NATO i EU saveznike i snažno smo protiv agresije Rusije na Ukrajinu”, poručio je crnogorski premijer.\nOn je kazao da je Vlada uradila mnogo za ukrajinski narod.\n“Imamo preko 10 hiljada ukrajisnkih izbjeglica u Crnoj Gori, što je skoro 2 odsto naše populacije. Nadam se da ova situacije neće biti dugo ovakva i da će racionalne politike imati mogućnost za okončaju taj rat. Ovo što se dešava je prava šteta za ljudski rod, da u 21. vijeku imamo ovakvu vrstu agresije”, rekao je Abazović.\nPodsjetio je da je danas razgovarao sa predsjednikom Ukrajine Volodimirim Zelenskim i da je Vlada izdvojila novi paket pomoći za Ukrajinu.\n“Ali nikad nije dosta. Naša zemlja je poprilično mala, nemamo toliko kapaciteta, ali ono što možemo da uradimo je primjenjujemo sankcije Rusiji i podržavamo sa onim što možemo”, rekao je Abazović.\nOn je pozvao sve da pomognu, ali istakao da na kraju jedina mogućnost je da se sjedne za sto i kroz dijalog da se nađe rješenje.\n“Svaki vid napada i korišćenja vojske samo još više komplikuje stvari. Kao u svakoj sličnoj situaciji u istoriji, na kraju, neko treba da sjedne za sto i nađe rješenje. Ne želimo da vjerujemo da će ovo biti rat “koji će ići do kraja” jer u tom smislu neće biti pobjednika.”, naveo je Abazović.\nČitaj još: KAKAV UŽAS: Umro momak poslije tuče u kojoj su korištene sjekire u centru... (foto)\nOn je kazao da nije riječ o agresiji Rusije samo na ukrajinski narod, već je o sukobi vrijednosti borbi za slobodu, mogućnosti da ljudi biraju za sebe.\n“Mi to na Zapadnom Balkanu veoma dobro razumijemo. I na ovom prostoru bilo je negativnog ruskog uticaja u prethodnom periodu. Naša solidarnost sa ukrajinskim narodom je zaista velika, stvarno osjećamo kako se oni u ovom momentu osjećaju”, naglasio je predsjednik Vlade.\nProruske snage u Crnoj Gori nisu jake kao prije\nNa pitanju o ruskom uticaju u Crnoj Gori, on je naveo da je naša država imala jako pametnu vanjsku politiku u prethodnom periodu.\n“I danas imamo proruske struje u zemlji ali nisu toliko snažne kao u prethodnom periodu. Potreban je neki vid komunikacije sa narodom, objasniti stvarne potrebe naroda, ako neko misli da će imati bolje uslove za život i standard koristeći stvari iz prošlog vijeka da bi ostavrili neke ciljeve, smatram da to nije realistično. Treba da promovišemo drugu vrstu pristupa i smatram da primjer Crne Gore je veoma dobar kako doći u situacoju da ostvarite nezavisnost, postanete punopravan član NATO-a, budete daleko u integracionom procesu ka EU i da zadržite stabilnost u društvu”, rekoa je Abazović.\nPoručio je da Vlada želi to da promoviše pomoću inkluzije.\n“Potrebo je da uključimo različite političke grupacije, različite etničke grupacije. Veoma sam ponosan što ovu Vladu čine subjekti koji su različiti, sa različitim viđenjem razvoja Crne Gore, ali su jedinstveni kada je riječ o nacionalnim interesima države”, rekao je Abazović.\n“Biće teško u ekonomskom smislu. Ruski građani čine 20 odsto od ukunog broja tirsta koji posjete Crnu Goru, što ove godine, zbog uvođenja sankcije, neće biti slučaj”, naveo je Abazović.\nČitaj još: JEZIVO UPOZORENJE IZ HONGKONGA: Korona virus, bi mogao da zarazi 60% ljudi na planeti... (foto)\nPoručio je da će Crna Gora, ipak, ostati dosljedna kada je riječ o sankcijama Rusiji.\n“Sloboda i demokrastki principi nemaju cijenu. Ne gledamo samo ekonomsku stranu, veoma smo jasni kada su sankcije u pitanju i sada otvaramo nova tržišta. Promovišemo se na novim destinacija u Evropi, ali i na Bliskom istoku i u drugim djelovima svijeta”, naveo je premijer.\nDdao je da se trud da kompenzuju izostanak turista iz Ukrajine, Rusije i Bjelorusije, jer BDP Crne Gore umnogome zavisi od turizma.\n“Mogu reći da u ovim uslovima, imamo veoma dobru statsitiku u predsezoni. Bolji smo 4 odsto u odnosu na 2019. godinu”, kazao je Abazović.\nBONUS VIDEO: INFO PLUS #ABAZOVIĆ ZA OTVORENI, A ĐUKANOVIĆ ZA ZATVORENI BALKAN


UTISCI - zubni implanti - UTISCI\nYou Are Here: Home » Posts tagged "zubni implanti" Malo uputstvo o ugradnji zubnih implanta\nZubni implanti, metoda zamene izgubljenih zuba\nPosted date: 2015/04/10\nPoslednjih godina su zubni implanti postali veoma česta i popularna metoda zamene izgubljenih zuba. Prošle su godine kada su ljudi u Srbiji bili skeptični prema jednoj ovako modernoj metodi koja im može za veoma kratko vreme povratiti osmeh. Ova metoda je veoma cenjena, jer rešava probleme sa izgubljenim zubima na duže staze i zahvaljujući njoj osmeh izgleda više nego autentično. U daljem tekstu ćemo se pot ... Read more ›\nStomatološki problemi u starosti\nGlavni stomatološki problemi u zreloj dobi su: paradentopatija (povlačenje desni), gubitak zuba i izražena diskoloracija. Svi ljudi kroz život imaju manje više iste stomatološke probleme. Kada su deca, zubar se uglavnom posećuje preventivno, radi manjih popravki ili ortodoncije. Kada mladosti je ponekad potrebno lečenje nekog zuba ili u najgorem slučaju vađenje. Kada čovek dođe u tridesete, rešavaju se prob ... Read more ›


Izdvojeno – Stranica 2 – Medresa "Osman ef. Redžović"\nObavještavamo učenike i učenice Medrese "Osman-ef. Redžović" da nastava u školskoj 2015./2016. godini počinje u utorak, 1. septembra 2015. godine. Upis u Medresu za učenike i učenice iz Visokog, Kaknja, Zenice, Breze, Kiseljaka, Fojnice, Ilijaša, Vareša, Olova i Sarajeva vršit…\nDragi učenici i učenice završnih razreda osnovne škole! Vjerujemo da već brojite dane koji su ostali do kraja vašeg osnovnog obrazovanja i da ste sretni što uspješno završavate jedno važno poglavlje u životu. Međutim, svaki kraj uvijek predstavlja ujedno i…\nOBAVIJEST, UPLATA ZA KURBANE\nUprava Medrese “Osman-ef. Redžović” u Čajangradu, obavještava zainteresirane, da će i ove godine, za potrebe đačke kuhinje, primati uplate za kurbane. Cijena jednog kurbana iznosi 350 KM.Svi oni koji se odluče da uplate kurban za našu medresu mogu to učiniti…


GIKIL do danas nije uložio ništa u modernizaciju tehnologije - Akta.ba\n04.09.2018. 07:40 / Izvor: Fena\nPremijer Federacije BiH Fadil Novalić, federalna ministrica okoliša i turizma Edita Đapo, premijer Tuzlanskog kantona Jakup Suljkanović, direktor Federalne uprave za inspekcijske poslove Adis Ajdinović, menadžment i sindikat Global Ispat Koksna Industrija d.o.o. Lukavac (GIKIL) na jučerašnjem sastanku u Sarajevu razmatrali su problematiku u ovom preduzeću.\n"Mi razumijemo i suosjećamo s radnicima, ali sa druge strane imamo investitora koji je prilično neodgovoran", kazala je Đapo te podsjetila da je GIKIL privatiziran 2003. godine te da je 51 posto vlasništva dato stranom ulagaču koji koristi resurse i radnu snagu BiH, a izbjegava ulaganja u zaštitu okoliša.\nPremijer TK Jakub Suljkanović, je kazao da su od menadžmenta GIKIL-a na jučerašnjem sastanku dobili uvjeravanja da će oni investirati u zaštitu životne sredine i zaštitu radnika.\n"Ali čini mi se da ta njihova jučerašnja uvjeravanja nisu prezentirana na najozbiljniji način. Poduzeli su neke mjere po osnovu nalaza Federalne uprave za inspekcijske poslove, ali nismo sigurni da li su te mjere u ovom momentu dovoljne", rekao je Suljkanović i pojasnio da GIKIL nije prezentirao dinamički plan za određeni period i time dao dovoljne garancije da će on biti ispunjen.\nDirektor Federalne uprave za inspekcijske poslove Anis Ajdinović je ponovio da se o radi o jednom od najnedisciplinovanijih privrednih subjekata u FBiH, „a nažalost ni jučer tokom sastanka nismo čuli ohrabrujuće poruke od menadžmenta GIKIL-a“.\n"Obustava rada će GIKIL-u teći do pribavljanja okolinske dozvole i imali su rok 30 dana da nešto poprave, a već osam dana je prošlo, a oni nisu ništa uradili", rekao je Ajdinović i podsjetio da je Federalna uprava za inspekcijske poslove iscrpila sve zakonske mogućnosti prema GIKIL-u, da je svako rješenje nailazilo na neodgovornost GIKIL-a, te da nijedna mjera inspektora nije ispoštovana.\nĐapo, Suljkanović, Ajdinović su kazali da ih je menadžment GIKIL-a na jučerašnjem sastanku izvijestio da su postavili kontinuirani monitoring koji treba da prati ispuštanje štetnih gasova u zrak, ali resorna ministarstva, kako je rečeno, nisu ništa napismeno dobila.


Energyobserver - BSF: PANDEMIJA NE SME DA USPORI REFORME I EVROINTEGRACIJE\nUčesnici panela na Beogradskom bezbednosnom forumu (BSF) ocenili su da pandemija korona virusa ne sme da uspori reforme i evropske integracije zemalja Zapadnog Balkana.\nKomesar EU za proširenje Oliver Varheji rekao je 22. oktobra da je Zapadni Balkan prioritet za Evropsku komisiju od prvog dana.\n"Budućnost celog regiona leži u EU i u obostranom je strateškom interesu da (region) približumo Uniji", rekao je on i dodao da je EU sada fokusirana na dugoročni društveno-ekonomski oporavak regiona.\nOn je rekao da će ekonomski i investicioni plan za Zapadni Balkan imati za cilj da podrži održivi ekonomski rast i pomogne implementaciju reformi koje će približiti region Uniji.\n"Plan bi trebalo da poveća zaposlenost u regionu i pomogne da se on transformiše u jednu od najprivlačnijih oblasti za investicije. Za četiri do pet godina, plan bi trebalo potpuno da promeni region", naveo je komesar.\nMinistar spoljnih poslova Češke Tomas Petriček je rekao da je Češka jedan od ključnih partnera u podršci evropskoj perspektivi Zapadnog Balkana i da se proces integracija ne sme usporiti zbog pandemije korona virusa.\n"(Evrointegracije regiona) nisu lak izazov i najbitnije je da se uspune osnovni zahtevi pre članstva. Holandija jeste stroga i prema državama članicama i prema državama kandidatima, ali imamo uslove i tražimo da potpuno budu ispunjeni", dodao je on.\nGeneralna sekretarka Saveta za regionalnu saradnju Majlinda Bregu je navela da se region i dalje suočava sa nezaposlenošću i borbom za ekonomski rast, što su bili problemi i pre pandemije.\nOna je dodala da su na početku pandemije svi bili fokusirani na sebe i svoje unutrašnje politike, jer su ljudi bili anksiozni i frustrirani zbog neizvesnosti šta će se dalje dogoditi, ali da je sada bitno fokusirati se na saradnju.\nDeseti Beogradski bezbednosni forum nastavljen je 22. oktobra diskusijom o izazovima za region Zapadnog Balkana i mogućnostima za saradnju i EU integracijama.\nZa deset godina u okviru BSF je organizovano više od 230 diskusija koje su okupile preko 4.000 učesnika i više od 900 panelista, među kojima su donosioci odluka i kreatori politika, predstavnici bezbednosnih institucija, civilnog društva, međunarodne i akademske zajednice iz Srbije i regiona, ali i ostalih delova Evrope i sveta.\n22.10.2020 · BETA


Britanski premijer Dejvid Kameron i gradonačelnik Londona Boris Džonson\nBritanski premijer Premijer Dejvid Kameron (David Cameron) pokrenuće u ponedeljak formalno u parlamentu postupak za raspisivanje referenduma i predložiti da zemlja ostane u EU, nakon što je prošle sedmice na samitu lidera EU postignut sporazum o reformama na kojima insistira London.\nMeđutim, Kameron će se suočiti sa velikim iskušenjima jer se šest njegovih ministara i gradonačelnik Londona Boris Džonson (Jonhson) zalažu za izlazak Britanije iz evropskog bloka.\nVelika Britanija bi se itekako kockala sa svojom bezbednošću ako odluči da napusti Evropsku uniju, upozorio je ministar odbrane Majkl Falon (Michael Fallon).\n“Kolektivna težina” partnerstva, kao što je sa EU, olakšava suočavanje sa globalnim pretnjama, istakao je Falon za “Bi-Bi-Si”.\nOn je negirao stav bivšeg lidera konzervativaca Jana Dankana Smita (Iain Duncan Smith), jednog od šest ministara koji se zalažu za izlazak Britanije iz EU, da je članstvo u bloku izlaže većem bezbednosnom riziku. Falon podseća da EU ima ključnu ulogu u suočavanju sa Rusijom zbog aneksije Krima i Iranom oko njegovog nuklearnog programa.\nKameron: Iluzija suvereniteta\nKameron je izjavio nakon samita lidera EU da je postignut dogovor koji Britaniji omogućava “specijalni status” unutar ovog bloka.\nSporazum – koji će biti primenjen ukoliko Britanija na referendum odluči da ostane u Uniji – predviđa izuzeće Britanije od dalje političke integracije unutar Unije, obezbeđivanje fer tretmana u vezi sa finansijskim i ekonomskim aranžmanima između zemalja evrozone i članica EU koje su izvan nje.\nTakođe, Britanija će imati pravo da uskrati ekonomskim migrantima koji dođu da rade u u njoj prve četiri godine socijalnu pomoć i beneficije dok i sami ne doprinesu finansiranju sistema.\nKameron je istakao da bi izlazak iz EU Britaniji dalo samo “iluziju suvereniteta”.\nOn je izjavio u nedelju da je ostanak u EU u interesu nacionalne sigurnosti i da će zemlja biti “bezbednija i snažnija” unutar evropskog bloka.\nU televizijskom obraćanju Kameron je podsetio na pojavu ekstremističkih grupa na Bliskom istoku i sve veći izazov koji predstavlja Rusija, ocenivši da je lakše nositi se sa pretnjama kao deo saveza.\nKameron je nakon postignutog dogovora sa Briselom o reformisanim odnosima obećao da će voditi kampanju za ostanak Britanije u EU, o čemu će se građani Britanije izjasniti 23. juna na referendumu.\n"Kako da ostanete jaki u svetu u kome na istoku imate Putina, a na jugu takozvanu 'Islamsku državu'? Držeći se zajedno sa susednim zemljama, partnerima i prijateljima", rekao je Kameron, prenosi AP.\nOn je rekao da nisu u pravu oni koji podržavaju "Bregzit" verujući da bi to usporilo priliv migranata. Kameron je naveo i da bi bilo koji trgovinski sporazum o kome bi Britanija pregovarala sa EU po izlasku iz Unije podrazumevao slobodno kretanje radne snage, jer bi to bio zahtev EU.\nUkoliko Britanija reši da ode iz Unije, biće potrebne dve godine za sklapanje sporazuma koji bi britanskim kompanijama omogućio pristup na evropska tržišta, upozorio je Kameron.\nDžonson: Narušavanje demokratije\nMeđutim, Kameron je doživeo u nedelju razočarenje kada je nakon njegovih uveravanja da je kabinet saglasan da na referendumu podrži ostanak Britanije u "reformisanoj" Uniji, čak šest ministara u izjavama medijma reklo da će se ipak založiti za izlazak zemlje iz EU.\nMeđu njima je bio i Kameronov prijatelj, ministar pravde Majkl Gouv (Michael Gove) kao i gradonačelnik Londona Boris Džonson, inače veoma popularni konzervativac, koji je ponovo insistirao u nedelju da zemlja ima “veliku budućnost” izvan EU i da je ona "zaglibljena u prošlosti".\nDžonson je rekao da ne treba brkati "čudesa i godišnje odmore" u Evropi s političkim odlukama i projektima "koji decenijama prete da izmaknu demokratskoj kontroli".\n"S obzirom na vreme, (britanski premijer) Dejvid Kameron se dobro snašao u pregovorima sa evropskim partnerima. Međutim, niko ne može da pomisli da taj dogovor predstavlja suštinsku reformu EU i odnosa Velike Britanije s Unijom. Jedini način da se izborimo za promene koje su nam potrebne – jeste da glasamo za izlazak iz Evropske unije, jer njena istorija pokazuje da jedino zaista sluša glas naroda kada on kaže-ne”, poručio je Džonson.\nDžonson je dodao da je ovo trenutak kada treba biti hrabar “a ne pridžavati se za suknje medicinske sestre u Briselu i prepustiti sve odluke negde drugde”.\nGradonačelnik Londona je istakao da je ovo jedina prilika “da pokažemo da nam je stalo do prava da sami upravljamo i odlučujemo. Glas za ostanak u EU bi bio shvaćen u Briselu kao zeleno svetlo za više federalizma i narušavanje demokratije”.\nDžonson je odbacio spekulacije da je njegov stav motivisan ambicijom da postane lider konzervativaca i britanski premijer, dodajući da Kameron treba da ostane na funkciji bez obzira na ishod referenduma.\nOn je naglasio da je glavni razlog za pokretanje kampanje za izlazak iz EU zabrinutost zbog erozije britanskog suvereniteta.\n“Bi-Bi-Si” ocenjuje da je poslednja 72 sata za konzervativce “nalik na vađenje čepa iz boce”, imajući u vidu da pojedini ministri po prvi put u poslednjih godina iskazuju svoj stav oko referenduma.\nInicijatori kampanje da Britanija napusti EU tvrde da bi čak 100 poslanika iz Konzervativne partije na kraju mogli da podrže ovu opciju.\nIstovremeno, “Fajnenšel tajms” (Financial Times) je objavio da je oko polovina čelnika najvećih britanskih kompanija spremno da podrži Kameronovu kampanju za ostanak zemlje u evropskom bloku.


Pomoć SAD crnogorskom pravosudnom sistemu promovisana danas u Podgorici\nCilj pomoći je jačanje kapaciteta Crne Gore u oblasti vladavine prava, posebno u istrazi, krivičnom gonjenju i donošenju sudskih presuda u slučajevima organizovanog kriminala, trgovine ljudima i drugog ozbiljnog kriminala. Sporazum o pomoći američke Vlade potpisali su vrhovni državni tužilac Vesna Medenica, američki konzul Hojt Ji, i pravni savetnik američke Ambasade u Beogradu Sem Nazaro.\nMedenica je kazala je da su predstavnici američke Ambasade u Srbiji i Crnoj Gori, prepoznali potrebu za edukacijom i stručnim usavrašavanjem državnih tužilaca sa ciljem da se ta funkcija obavlja efikasno i uspešno.\nAmerički Konzul u Crnoj Gori Hojt Ji rekao je da je svrha pomoći da podigne sposobnost tužilaštva da se bori sa organizovanim kriminalom.\n”Organizovani kriminal je posebno ozbiljan problem u zemljama u tranziciji zato što sprečava osnivanje tržišne ekonomije i obeshrabruje strana ulaganja”, ocenio je Ji.\nOn je kazao da tužilaštva imaju važnu ulogu, ne samo u primeni zakona, već i u osiguravanju neophodnih uslova za ekonomski razvoj i porast broja radnih mesta. Ji je pozvao državne tužioce da povećaju svoje napore u borbi protiv kriminala navodeći da sve dok tako budu radili i imali pozitivne rezultate, imaće podršku američke Vlade.\nPravni savjetnik američke Ambasade u Beogradu Sem Nazaro rekao je da će ova donacija pomoći crnogorskom tužilaštvu da ozbiljno nastavi borbu protiv organizovanog kriminala i trgovine drogom.\nU Podgorici je danas potpisan i ugovor o kreditu Evropske banke za obnovu i razvoj u iznosu od 11,5 miliona EUR za rekonstrukciju regionalnih puteva u Crnoj Gori . Petnaestogodišnji zajam Direkcija za državne puteve crnogorskog Ministarstva pomorstva i saobraćaja iskoristiće za rekonstrukciju dionice Kolašin – Mioska, na putu Podgorica – Beograd, i izgradnju treće trake na putu Cetinje – Budva.


SRBIJA / TEPIĆ: TV PINK RELATIVIZUJE ŽRTVE SILOVANJA / AUTOR:RATKO FEMIĆ\nStranka slobode i pravde optužila je televiziju Pink da relativizuje žrtve silovanja učitelja glume Miroslava Mike Aleksića te da su osim žrtava zlostavljanja izvređali i potpredsednicu SSP Mariniku Tepić.\nŠAPČANKA ČIJI JE MUŽ PLATIO DA JE UBIJU: BILO JE MNOGO KRVI / AUTOR:BLIC\n"Pretukli su me, Hitna pomoć me je vozila u bolnicu. Bilo je mnogo krvi. Pitala sam lekara da li sam unakažena. Samo su rekli da ću videti kada stignem... Mesecima posle prebijanja i dalje živim u strahu".\nVUČIĆ: VAKCINU JE TEŽE NABAVITI OD NUKLEARNOG ORUŽJA / AUTOR:VOJISLAV MILOVANČEVIĆ\n“Danas je nabaviti vakcinu teže nego doći do nuklearnog oružja. Očekivao sam da će biti problema, ali ljudi ne treba da brinu, jer će se Srbija nešto bolje snaći. Trenutno smo četvrti u Evropi po broju vakcinisanih, a očekujem da do sutra budemo treći, jer danas očekujemo da bude vakcinisano oko 50 hiljada ljudi. To govori da smo imali mudro vođenu politiku”, poručio je on.\nPOTRESNE ISPOVESTI O INCESTU U DETINJSTVU TRESU FRANCUSKU / AUTOR:BETA\nZEMLJA KOJA JE RAZBILA KORONU IMA NOVI SLUČAJ POSLE 2 MESECA / AUTOR:BETA\nNovi Zeland je prijavio prvi slučaj zaraze koronavirusom posle više od dva meseca.\nDRAMA U KINI: 7 RUDARA IZVUČENO POSLE 14 DANA POD ZEMLJOM / AUTOR:AGENCIJE\nKineski spasioci izvukli su sedmoricu rudara na bezbedno, nakon što su 14 dana bili zarobljeni u rudniku posle eksplozije koja im je onemogućila da izađu, saopštila je državna televizija ČTV, a za najmanje četiri rudara se veruje da su živi, ali da su još zarobljeni. Foto: Pixabay/\nAMERIKA POSLE INAUGURACIJE: MOŽE LI BAJDEN DA ZALEČI RANE / AUTOR:GLAS AMERIKE\nPazite kuda idete u jutarnju šetnju na donjem Dorćolu, i pazite gde se parkirate, nikako ne na dnu Dobračine ulice, tamo ekspolodiraju bombe. I nije pametno da sedite u kafićima u tom delu grada, ako vam je do žive glave.\nDŽONSON: DOKAZI SUGERIŠU DA JE NOVI SOJ VIRUSA SMRTONOSNIJI / AUTOR:SLOBODNA EVROPA\nLOJD OSTIN, PRVI AFROAMERIKANAC ŠEFA PENTAGONA / AUTOR:GLAS AMERIKE\nSenat Sjedinjenih Američkih Država je potvrdio imenovanje penzionisanog generala Lojda Ostina za novog sekretara za odbranu i on je prvi Afroamerikanac na tom položaju.


Nastavljaju se edukacije nastavnika i profesora na području BPK Goražde\nPREDAVAČI NA SEMINARU PREDSTAVNICI INSTITUTA ZA JEZIK UNIVERZITETA U SARAJEVU\nPočetkom ove sedmice započeo je novi ciklus seminara za nastavnike i profesore u osnovnim i srednjim školama u Bosansko-podrinjskom kantonu Goražde koje organiziraju Ministarstvo za obrazovanje, mlade, nauku, kulturu i sport i Pedagoški zavod.\nDirektorica Pedagoškog zavoda BPK Goražde Dika Makota kazala je da je i u ovoj školskoj godini, s ciljem osiguranja kvaliteta nastavnog procesa, planirana edukacija odgajatelja, nastavnika i profesora, kao i svih saradnika u odgojno-obrazovnim ustanovama na području ovog kantona.\nOn je izrazila zadovoljstvo što su predavači na današnjem seminaru bili predstavnici Instituta za jezik Univerziteta u Sarajevu, predvođeni direktorom Alenom Kalajdžijom te istakla da je nakon ranijih seminara koji su uključili opći pristup učenju i podučavanju cilj ovogodišnjih edukacija bio da se pristupi i pojedinačnim grupama predmeta.\n– Danas će se govoriti o bosanskom jeziku i književnosti, o svim segmentima koji interesuju nastavnike i o onim segmentima koji će dati doprinos da naši nastavnici kvalitetnije iznose nastavu – istakla je ona.\nDirektor Instituta Alen Kalajdžija podsjetio je i da je prošle godine potpisan Protokol o saradnji između Instituta za jezik i Ministarstva za obrazovanje, mlade, nauku, kulturu i sport kojim je dogovorena saradnja na pružanju stručnih usluga Instituta u sferi proučavnaja, istraživanja i obrade stručnih tema iz oblasti bosanskog jezika.\n– Smatramo veoma važnim da Institut za jezik institucionalno djeluje na području Bosansko-podrinjskog kantona. On jeste formalno-pravno pozicioniran u Kantonu Sarajevo, ali Institut za jezik je zadržao svoj strateški kurs djelovanja na području cijele Bosne i Hercegovine, ali ne samo Bosne i Hercegovine, već i regije – a na neki način i globalno i u tom smislu naše djelovanje ovdje u Goraždu podrazumijeva jednu stručnu podršku nastavnom osoblju koje predaje bosanski jezik i predaje na bosanskom jeziku – kazao je on.\nIz Pedagoškog zavoda najavljeno je da će do kraja sljedeće sedmice, prema utvrđenom rasporedu, bit će održani i ostali seminari.


Kuburović: Nema razloga da Francuska ne izruči Haradinaja\nMinistarka pravde Srbije Nela Kuburović rekla je da neće biti razloga da francuski sud u Kolmaru odbije zahtev Srbije za izručenje Ramuša Haradinaja, jer je dostavljena sva tražena dokumentacija, a pre tri dana su poslati i odgovori na sva dodatna pitanja, javlja RTS.\nPrema njenim rečima, ono što je bilo sporno jeste dužina kazne koja može da se izrekne, s obzirom na to da je ranije krivično zakonodavstvo za zločin protiv čovečnosti predviđalo kaznu do 20 godina zatvora, dok je kasnije ta kazna izmenjena i postoji mogućnost izricanja kazne od 30 do 40 godina zatvora.\n"Postavlja se pitanje koji je krivični zakon važio u vreme izvršenja dela koja se Ramušu Haradinaju stavljaju na teret, odnosno da li postoji blaži zakon koji se treba primeniti, tako da smo dostavili izvode svih zakonskih odredaba koje su važile od 1999. do danas, kako Krivičnog zakonika tako i Zakona o krivičnom postupku", rekla je Kuburovićeva novinarima.\nNapomenula je da će nadležni organi oceniti šta će u konkretnom slučaju primeniti, i da veruje da su poslati odgovori već stigli u francuski sud u Kolmaru.\nOdgovore na pitanja dalo je srpsko Tužilaštvo za ratne zločine, koje vodi istragu protiv Haradinaja zbog sumnje da je počinio ratne zločine na Kosovu.\nApelacioni sud u Komlaru je početkom meseca tražio da mu se do kraja marta dostave pojašnjenja zakonskih odredaba koje se odnose na dela za koja se Haradinaj tereti u Srbiji, budući da je za 6. april zakazan nastavak rasprave o zahtevu Srbije za izručenje Haradinaja.\nHaradinaj, predsednik Alijanse za budućnost Kosova, uhapšen je 4. januara na granici Švajcarske i Francuske po Interpolovoj poternici za na zahtev Srbije.Srbija je potom uputila Francuskoj zahtev za njegovo izručenje.\nOn je nedelju dana kasnije pušten da odluku suda o zahtevu Srbije za ekstradiciju čeka na slobodi, ali mu je oduzet pasoš i zabranjeno mu je da napušta teritoriju Francuske.\nIstraga protiv Haradinaja u Srbiji pokrenuta je 2004. godine, a u januaru je proširena novim optužbama i novim dokazima, koji su prosleđeni sudu u Kolmaru.\nHaradinaju je suđeno u Haškom tribunalu za ratne zločine na Kosovu, ali je 2012. pravosnažno oslobođen svih optužbi. Beograd je saopštio, da sumnjiče Hradinaja za krivična dela iz 1998. I 1999., koja nisu bila predmet suđenja pred Haškim tribunalom.


Prijedor24 - Više od informacije! Zašto su plate najniže u najrazvijenijim opštinama\nHome / Vijesti / Biznis / Zašto su plate najniže u najrazvijenijim opštinama\nZašto su plate najniže u najrazvijenijim opštinama\nBrojni mediji objavili su ovih dana podatke o visini plata po opštinama u Federaciji BiH. Mnogi su odmah kazali kako ovaj spisak ukazuje na nejednaku razvijenost regiona i opština u FBiH.\nPosebno upada u oči činjenica da su najniže plate u nekim od najrazvijenijih opština u Federaciji, poput Gračanice, Tešnja ili Visokog.\nNeki su čak išli tako daleko da optuže vlasnike kompanija u ovim sredinama da iskorištavaju radnike i daju im niske plate.\nNo, razlog za ovu statistiku je u suštini jednostavan, a to je da ove opštine nisu administrativni centri, odnosno u njima se ne nalaze sjedišta brojnih državnih, federalnih i kantonalnih institucija u kojima su plate znatno veće nego u privatnim firmama.\nOsim toga, s obzirom da imaju više privatnih firmi, prosjek plata je niži nego u onim opštinama gdje većinu zaposlenih čine radnici lokalne administracije i javnih preduzeća.\nTo pokazuje činjenica da su najviše plate u sarajevskoj opštini Centar, u kojoj se nalazi najviše državnih, federalnih i ostalih insitucija, kao u onim opštinama gdje je lokalna administracija najveći poslodavac.\nZa razliku od javnih institucija koje imaju osigurane budžete i koje finansiraju svi građani kroz poreze, privatne firme moraju brinuti o svakom feningu.\nOsim toga, poznato je da na svaku marku koju daju radnicima moraju platiti još 70 feninga državi kroz razne poreze, i upravo su ti previsoki nameti glavni razlog zbog čega plate u privredi nisu više.\nStoga ova lista pokazuje jedan fenomen da su u najrazvijenim opštinama prosječne plate najniže.\nJavni sektor u BiH uživa u, uglavnom nezasluženim, beneficijama.\nS druge strane, vođenje privatnog biznisa u BiH je konstantna borba s brojnim barijerama, tržišnom konkurencijom, previsokim nametima, nerazumnom i nezastitom birokratijom itd., pa onima koji uprkos tome odluče otvarati radna mjesta treba odati svako priznanje.\nPotrošačke cijene u odnosu na 2016. više za 2,3 posto, a šta je sa platama


Marjan Lešić, predstavnik iz Ministarstva finansija Vlade Republike Srbije, obrazložio je Odboru Predlog zakona i napomenuo da su pregovori sa Kazahstanom otpočeli 2013. godine i da je već tada parafiran nacrt ugovora, koji je 28. avgusta 2015. godine u Astani, potpisao Željko Sertić, ministar privrede. Prema Lešićevim rečima, zaključenje Ugovora predstavlja značajan doprinos unapređenju bilateralne, privredne i finansijske saradnje Republike Srbije i Republike Kazahstan, jer se njime otklanja problem dvostrukog oporezivanja fizičkih i pravnih lica rezidenata dve države. Ugovor obezbeđuje zajedničke kriterijume za određivanje prava oporezivanja pojedinih kategorija, odnosno dohotka i imovine.\nSednicom je predsedavao predsednik Odbora, Veroljub Arsić.\nUtorak, 27. oktobar 2015. | 70. sednica Odbora za finansije, republički budžet i kontrolu trošenja javnih sredstava 27.10.2015.\nSaziv 70. sednice Odbora za finansije, republički budžet i kontrolu trošenja javnih sredstava 27.10.2015.\nZapisnik 70. sednice Odbora za finansije, republički budžet i kontrolu trošenja javnih sredstava 27.10.2015.


Beta 5. avgusta 2020. 14:40\n„Pozdravljam formiranje Udružene opozicije Srbije i očekujem da će Srpski pokret Dveri biti partner novog opozicionog saveza u brojnim pitanjima koja se tiču odbrane bazičnih demokratskih vrednosti u našem društvu. Bez obzira što Dveri neće biti deo Udružene opozicije Srbije, nema razloga da ne nastavimo tehničku saradnju u borbi za slobodu medija i demokratske izbore“, rekao je Obradović.\n„Ali, nema čekanja dve godine do nekih sledećih izbora koji će ponovo biti farsa i laž. Ova vlast mora da padne što pre i zato smatram da treba nastaviti sa protestima i svim vidovima gradjanske neposlušnosti kako bismo izdejstvovali vanredne izbore na svim nivoima, jer su svi drugi kanali da se izrazi narodno nezadovoljstvo zatvoreni“, objasnio je lider Dveri.\n„To treba da bude cilj tehničke saradnje unutar opozicije: zajednička borba za demokratiju, a individualno svako da predstavi svoj program. Jer, nije više dovoljno biti protiv Vučića već treba predstaviti gradjanima alternativu i šta dolazi posle Vučića, i kako ćemo garantovati da neće sve ostati isto. Smena ove vlasti nije dovoljna već nam je potrebna promena kompletnog korumpiranog političkog sistema u poslednjih 30 godina“, ocenio je Obradović.\n„Pošto formiranjem Udružene opozicije Srbije prestaje da postoji SzS i više ne važi 30 tačaka, smatrali smo da nema razloga da ulazimo u novi politički savez bez jasnog programa već da je dovoljna tehnička saradnja. U nastupajućem periodu Dveri će delovati mnogo samostalnije nego do sada“, naveo je on.\n„Takodje, želimo da predstavimo i nove ljude u politici, jer Dveri nikada nisu bile na vlasti i u tom smislu imamo da ponudimo stručne i poštene ljude koji donose konkretne javne politike: počevši od borbe protiv kriminala i korupcije preko porodične politike do ekonomskog patriotizma“, naveo je predsednik Dveri.\n„Partnere za ovu borbu tražićemo kako u Udruženoj opoziciji Srbije i drugim kolegama iz opozicije koji su za odbranu KiM u sastavu Srbije, ali i medju biračima i pristalicama vladajućih stranaka, posebno SNS i SPS, jer su i oni većinski protiv priznanja lažne države Kosovo i razgraničenja za šta se zalažu njihova rukovodstva“, zaključio je Obradović u razgovoru za agenciju Beta.


U Pčinjskom okrugu 8 zaraženih, u Bosilegradu 1 - Far\nPrema poslednjim podacima Gradskog štaba za vanredne situacije, u Pčinjskom okrugu registrovano je 8 slučajeva koronavirusa od 183 testirane osobe, dok je u Bosilegradu potvrđen 1 slučaj zaražavanja. Što se tiče ostalih gradova okruga, u Vranju su 4 pozitivna, u Bujanovcu 2 i u Sudrulici 1.\nProcenat pozitivnosti u odnosu na broj testiranih uzoraka je 4,37 odsto.\nU kovid ambulanti ATD tokom jučerašnjeg dana obavljeno je 49 pregleda, od čega je 27 prvih. Urađen je 1 PCR i 27 antigenskih testova, od kojih su 3 pozitivna na koronavirus.\nU kovid bolnicama Zdravstvenog centra Vranje hospitalizovano je 10 pacijenata pozitivnih na koronavirus, njih 8 je sa upalom pluća, a 4 pacijenta su na kiseoniku. Tokom proteklog dana nije bilo novih prijema na bolničko lečenje, a iz bolnice su otpuštena 3 pacijenta, objavljeno je na zvaničnom sajtu Grada Vranja.\nU Bosilegradu 5, u Pčinjskom okrugu 182 slučaja koronavirusa Blagi pad pozitivnih slučajeva u Pčinjskom okrugu, u Bosilegradu 5 inficiranih U Pčinjskom okrugu manji broj novozaraženih koronavirusom U Pčinjskom okrugu 24 zaražena, u Bosilegradu bez inficiranih\nPU Pirot: Brzom akcijom rasvetljeno razbojništvo u menjačnici u Pirotu\nOtvorena izložba „Postapokaliptično putovanje do Hada“ u dimitrovgradskoj galeriji


Obeležena godišnjica prve velike pobede Karađorđevih ustanika\nIzvor: RTS, 18.Avg.2019, 12:06\nUz državne i vojne počasti, na lokalitetu "Šančevi na Ivankovcu" kod Ćuprije, obeležena je 214. godišnjica od prve velike pobede Karađorđevih ustanika, nad regularnom turskom carevom vojskom.\nNa spomenik vojvodi Milenku Stojkoviću, koji je predvodio srpske ustanike, vence su položili predstavnici Vlade i Vojske Srbije, Opštine Ćuprija i nevladinih organizacija za negovanje tradicija oslobodilačkih >> Pročitaj celu vest na sajtu RTS << ratova Srbije.\nPre zvanične državne ceremonije, u crkvi u Ivankovcu služen je pomen izginulim ustanicima u borbama sa turskim osvajačima.\nBoj na Ivankovcu je jedan od događaja koji je svakako obeležio istoriju Srbije.\nNa samo nekoliko kilometara od Ćuprije, 18. avgusta 1805. godine odigrala se čuvena ivankovačka bitka.\nBoj na Ivankovcu, označio je kraj borbe protiv janjičara i početak rata naroda Srbije protiv turskog carstva u Evropi.\nIstorijska je činjenica da je ovo prvi otvoreni okršaj srpskih ustanika, pod komandom Karađorđa Petrovića i neposrednim rukovodstvom Milenka Stojkovića i Petra Dobrnjca, sa regularnom turskom vojskom, predvođenom Hafiz-pašom.\nU ovom boju, Srbi su izvojevali pobedu nad brojnijom i naoružanijom vojskom otomanskog carstva, nateravši je na povlačenje prema Nišu.\nDanas na Ivankovcu postoji spomen-park, spomen obeležje u znak sećanja na naše junake protiv turskog carstva.


Zlatibor do nedelje domaćin četvrtog balona ABA 2 lige - Užicka Republika Press\nZlatibor do nedelje domaćin četvrtog balona ABA 2 lige\nDrugi put ove sezone Zlatibor je domaćin ABA 2 ligašima. Poslednja tri kola, drugog po jačini, regionalnog takmičenja igraju se u dvorani Turističko-rekreativnog kompleksa Zlatibor do nedelje 28. marta 2021. godine.\nOve godine takmičenje se igra u specifičnom formatu takozvanom “balonu” sa posebnim organizacionim merama usled nepovoljne epidemiološke situacije.\nZlatibor je već bio domaćin i to prvog “balona” na ovim prostorima, a poverenje uprave ABA 2 lige dokazuje da je upravo Zlatibor jedna od najboljih destinacija u regionu po uslovima koje pruža sportistima.\nDomaća ekipa KK “Zlatibor” završna tri kola dočekuje na sedmoj poziciji, a u klubu se nadaju da će dobrim igrama na domaćem terenu uspeti da obezbede plasman među najboljih osam ekipa što znači plasman u plej off.\nTrećom VTO do potomstva\nSistemska deratizacija na području Užica\nUkus, miris i boja….\nUtvrditi zagađivače vazduha, pa doneti i sprovesti mere poboljšanja\n08. Decembar 2017\nOprez i strpljenje- ključne reči za učesnike u saobraćaju u Užicu\nKomunalno preduzeće u Bajinoj Bašti u pripravnosti\nPrvih 100 dana za velike investicije\n03. Oktobar 2016


Hasanović imenovan za direktora BZK “Preporod” Srbija\nNaslovnica Sjeverni Sandžak Novi Pazar Hasanović imenovan za direktora BZK “Preporod” Srbija\nErsin Hasanović postavljen je na mjesto direktora Bošnjačke zajednice kulture „Preporod“ za Srbiju. Hasanović je pozvao one koji se bave kulturom i naukom da ih posjete radi ostvarivanja saradnje te kako bi se zainteresovanima na korišćenje ponudila bogata arhivska građa.\nBZK „Preporod“ sa sjedištem u Novom Pazaru postoji od 2005. godine. Trenutno rade na realizaciji projekta „Atik“, koji podrazumijeva digitalizaciju i online dostupnost bogate arhivske građe koja se nalazi u štampanom ili audio formatu u prostorijama “Preporoda” u zgradi “Jezero”.\nGlavno sjedište „Preporoda“ je u Sarajevu, a širom Bosne i Hercegovine su brojna opštinska društva, danas ih ima oko sedamdeset. “Preporod” je razgranat u Bosni i Hercegovini, Hrvatskoj, Sandžaku, Kosovu, Norveškoj i Švedskoj.


Kina predstavila prototip voza koji "leti" šinama skoro kao putnički avion (VIDEO) Peking -- Kina je predstavila prototip maglev (magnetno levitacijski) voza, koji može dostići brzinu od 600 kilometara na sat\n24. 05. 2019. u 11:18 Face.ba\nKineska televizija CCTV zabilježila je predstavljanje voza organizirano u Qingdaou, a projekt razvija kineska državna kompanija China Railway Rolling Stock Corporation - CRRC.\nZamenik glavnog inženjera Ding Sansna kazao je kako će prototip moći proveriti ključne tehnologije i sistemske komponente sistema maglev vozova velike brzine, piše agencija Anadolija, a prenosi Al jazeera.\nCRRC Sifang Co u Qingdaou je izgradio testne proizvodne centre za maglev vozove velike brzine, a u drugoj polovini godine očekuje se da će početi s radom.\nPrototip s jednim vagonom sa proizvodne trake bi trebao sići 2020. godine i obaviti testnu vožnju od pet kilometara.\nKompanija bi 2021. godine trebala završiti testove maglev voza i završiti testni proces.\nSpomenuti voz, ukoliko bi bio stavljen u funkciju, trebao bi popuniti prazinu između vozova koji idu između 350 i 400 kilometara na sat i putničkih aviona koji lete na brzini od 800 kilometara na sat.\nPrvi komercijalizirani maglev voz u funkciju je stavljen u Nagoji, u Japanu.


Već početkom naredne godine počinju ulaganja u putnu infrastrukturu – TV Kikinda\nPredstavnici grada Kikinde potpisali sa predsednikom Vlade Vojvodine Igorom Mirovićem ugovor o dodeli bespovratnih sredstava. Kako napominje Miroslav Dučić član Gradskog veća ovo je jedan od niza ugovora koji se očekuju u 2021. godini, a tiču se ulaganja u naš grad.\n-U pitanju su sredstva namenjena izradi projektne dokumentacije za postavljanje semafora na raskrsnici ulica Mihajla Pupina i Jovana Jovanovića Zmaja. Sa ovim projektom zaokružićemo kompletnu priču takozvanog prstena oko Mikronaselja gde je planirana rekonstrukcija dela ulica Zmajjovine, Partizanske i Mihajla Pupina – istakao je Miroslav Dučić.\nVrednost potpisanog ugovora je 400.000 dinara, a nakon što se izradi projektna dokumentacija ona će omogućiti da grad konkuriše za sredstva za postavljanje semafora. Zajedničkim ulaganjem Pokrajine i grada biće postavljen usporivač saobraćaja u Mokrinu, na državnom putu kod Osnovne škole “Vasa Stajić”, koji će doprineti da se poboljša bezbednost dece koja su najugroženiji učesnici u saobraćaju.\nKrajem januara počeće postavljanje semafora na uglu ulica Miloša Velikog, Stevana Sinđelića i Stevana Sremca.Za narednu godinu u budžetu grada za tekuće održavanje saobraćajnica u gradu i selima opredeljeno je 86 miliona dinara, za održavanje saobraćajne signalizacije i trotoara po 17, a za održavanje semafora četiri miliona dinara.\ndecembar 30, 2020 Aleksandra Djuran\n← U kikindskoj bolnici duplo manje obolelih od korone nego prošle nedelje In memoriam: Preminula ugledna arhitektica i urbanista Biserka Ilijašev →


Ekonomski i investicioni plan za ZB prilika za brži razvoj\nTanjug 25. decembra 2020. 16:00\nBEOGRAD – Ekonomski i investicioni plan za Zapadni Balkan koji je u oktobru usvojila Evropska komisija predviđa dalju intenzivniju digitalizaciju kao i priliku za još brži privredni i društveni razvoj Srbije, ocenio je koordinator Radne grupe Nacionalnog konventa o EU za poglavlje deset koje se odnosi na informaciono društvo i mediji Nikola Marković\nNjegova ocena preneta je u saopštenju radne grupe Nacionalnog konventa o EU za poglavlje deset koja je realizovala virtuelnu radionicu na kojoj je razmatran ‘Ekonomski i investicioni plan za Zapadni Balkan’ koji je Evropska komisija usvojila 6. oktobra, kao i delovi plana koji se odnose na digitalnu budućnost, održivi razvoj i zelenu tranziciju.\nKako se navodi, Informaciono-komunikacioni sektor u Srbiji na radionci je pokazao interesovanje za učešće u realizaciji ‘Ekonomskog i investicionog plana za Zapadni Balkana, posebno za sadržaje u poglavlju sedam koji se odnosi na ulaganja u digitalnu budućnost, kao i u Ključnoj inicijativi osam koja obuhvata digitalnu infrastrukturu.\n„U diskusiji je ukazano i na potrebu da je neophodno što pre da se predloži novi Zakon o elektronskim komunikacijama i da se preispita odluka o odustajanju od 5G mobilne telefonije“, ističe se u saopštenju te radne grupe.\nPomoćnik ministra za telekomunikacije Milan Dobrijević, koji je učestvovao na virtuelnoj radionici, predstavio je sadašnje i planirane aktivnosti na uvođenju nacionalne širokopojasne infrastrukture sa fokusom na ruralne oblasti.\nTakođe na radionici su govorili i Nataša Gligorijević iz Centra za održivi razvoj koje se fokusirala na ‘Plan za održivi razvoj Srbije’, dok je Nataša Džereg iz Centra za ekologiju i održivi razvoj govorila o zelenoj tranziciji kao način zaštite zdravlja.\nRadna grupa Nacionalnog konventa o EU za poglavlje deset nastaviće da podržava učešće domaće privrede i institucije u realizaciji plana, zaključuje se u njihovom


Devetorica igrača reprezentacije SAD odustalo od nastupa na šampionatu planete, i to ne računajući Lebrona Džejmsa koji je još ranije najavio da će se posvetiti drugim stvarima početkom septembra. Nakon ove odluke "kralja", selektor Greg Popovič je obelodanio širi spisak, a sa njega su u međuvremenu svojevoljno otpali Džejms Harden, Erik Gordon, Si-Džej Mekolu,, Entoni Dejvis, Zajon Vilijamson, Bredi Bil, Demijan Lilard i Tobajas Heris. Potom je obelodanjeno da ni sjajni Dejmar Derozan neće put Kine.\n"Dezerteri" iz tima SAD: Dejvis, Gordon, Harden, Džejms, Mekkolum, Derozan i Lilard\nTu vest je saopštio dobro obavešteni NBA novinar Šems Čarania. Istakao je da je Derozan, as San Antonija, pre mesec dana dodat na reprezentativnu listu njegovog klupskog trenera, a sada (i) selektora SAD, Grega Popoviča, ali je onda ovaj četvorostruki učesnik Ol-stara obavestio čuvenog stratega da bi da se u vreme Svetskog prvenstva - sprema za novu sezonu Sparsa.\nTviter-obaveštenje o Derozanovom povlačenju ekipa "Denver Stifsa", koja iz dana u dan prati sportska zbivanja u gradu u kome nastupa i Nikola Jokić, je - proslavila.\nI to ne bilo kako, već "retvitovanjem" Čarnijine vesti, začinjene srpskim trobojkama:\nNaravno, nije bio mali broj naših ljubitelja košarke koji su ovo primili sa oduševljenjem, pa su "naručili" srpske pasoše za osobe koje rade u "Denver Stifsu", na šta su oni samo poručili "Molimo vas".\nNikola Jokić i njegovi saigrači iz reprezentacije Srbije imaju i navijače koji nisu našeg porekla, a svaka podrška će im značiti od 31. avgusta, kada "orlovi" kreću u juriš na medalju na Mundobasketu. Izabranici selektora Aleksandra Đorđevića su u grupi sa Angolom, Filipinima i Italijom, tim redom će i igrati protiv pomenutih rivala 31. avgusta, 2. septembra i 4. septembra. Dve najbolje selekcije iz te, kao i ostalih grupa, prolaze u drugu fazu.\nU novoformiranoj grupi, "orlovi" bi trebalo da se ukrste sa dve najbolje selekcije iz grupe u kojoj su Španija, Iran, Portoriko i Tunis, a i odatle dve najuspešnije ekipe prolaze dalje, i to u četvrtfinale.\nŠto se Amerikanaca tiče, a to je ona selekcija za koju u Denveru "više ne navijaju", selektoru Gregu Popoviču su na raspolaganju ostali "samo" Harison Barns, Andre Dramond, Kemba Voker, Kevin Lav, Kajl Lauri, Kris Midlton, Majls Tarner, Kajl Kuuzma, Bruk Lopez, Pol Milsap, Pi-Džej Taker, Donovan Mičel, te ovih dana naknadno dodati Markus Smart, Tadeus Jang, Džejlen Braun i Džulijus Rendl.


Roba malih proizvođača lakše do tezgi – AGRO VESTI by agronews.rs\nRoba malih proizvođača lakše do tezgi\nHome agro danas Roba malih proizvođača lakše do tezgi\nJan 4, 2018 | agro danas, Aktuelno, fokus, Poljoprivreda, Proizvodi, Srbija, Tržište, Vesti\t|\nMalim proizvođačima prehrambenih proizvoda proizvodnja i prodaja treba da bude lakša i jednostavnija, jer imaju mogućnost prodaje na pijacama, na kućnom pragu, maloprodajnim objektima. Uslovi koje moraju zadovoljiti definisani su u Pravilniku čija je primena počela prvog januara\nBlaženka i Gorana Beronja sa Nananinog salaša iz Bezdana vlasnici su stada koza i proizvođači kozijeg sira. Očekuju da će novi pravilnik pomoći i njima, ali i drugim malim proizvođačima kako u proizvodnji tako i u prodaji.\n“Mi sa Nananinog salaša forsiramo malu proizvodnju jer smatramo da se u takvoj vrsti proizvodnje može postići bolji kvalitet nego u industrijskoj proizvodnji i mislim da je ovaj Pravilnik put ka tome. Insistira se da proizvodnja bude bezbedna, da objekat za proizvodnju zadovoljni uslove za takvu proizvodnju, ali to su to minimalni uslovi koji su potrebni, dakle ne insistira sa na visokim standardima kao kod industrijske proizvodnje”, kaže Goran Beronja.\nOni koji će biti podržani kroz novi pravilnik su mali proizvođači koji se bave specifičnim proizvodnjama koje su obeležje nekog područja.\n“Nama nedostaju lokalni proizvodi i kvalitet koji takva raznovrsna i specifična proizvodnja može da donese. Sada će mali proizvođači moći da pokažu i dokažu kvalitet koji ima jedna domaća proizvodnja”, kaže Blaženka Beronja.\nIz sive zone u legalne tokove\nPravilnik je stvorio uslove da mali proizvođači hrane koji u svojim poljoprivrednim domaćinstvima proizvode gotove proizvode uključujući tradicionalne izađi iz sive zone i uđu u legalne tokove proizvodnje i prometa hrane. Na njima je da u svojim gazdinstvima stvore uslove za proizvodnju, a ti uslovi propisani su pravilnikom, kaže profesor univerziteta Ilija Vuković.\n“Proizvođači tradicionalnih proizvoda sa nekog regiona koji imaju zaštićeno geografsko poreklo sada imaju mogućnost da se sertifikuju. To znači da mogu da angažuju nezavisnu instituciju koja će kontrolisati njihov način proizvodnje i kvalitet proizvoda i utvrditi da li ti proizvodi odgovaraju uslovima odnosno zahtevima koji su napisani u elaboratu o zaštiti imena i porekla”, kaže Vuković.\nPravilnik je počeo da se primenjuje početkom ove godine, a kakve će on konkretno pomake doneti videće se posle nekoliko meseci. Ali već sada je sigurno da će u njegovoj primeni malim proizvođačima trebati i stručna i finansijska pomoć.\nTags: ministarstvo poljoprivredenananin salašPoljoprivredapoljoprivredni proizvođačipoljoprivredno gazdinstvopravilnikprodaja na kućnom pragutržište\nPoljska, fondovima protiv ekonomske krize\nPoljska nije osetila ekonomsku krizu, ali ni embargo Rusije na uvoz hrane iz Unije. Uspeli su da održe, pa čak i povećaju izvoz poljoprivrednih proizvoda.\nIzvoz organske hrane povećan pet puta\nBudućnost srpske poljoprivrede leži u organskoj proizvodnji, sve što bi uzgajali ima kupca van granice naše zemlje. Sa 300 proizvođača dogurali smo do 2.000. Najviše u Vojvodini, a veliki potencijal u južnoj i zapadnoj Srbiji


Svetska privreda podstaknuta snažnim rastom američke privrede će zabeležiti rast od 6,0 odsto ove godine, što je za 0,5 procentnih poena više nego što je prognozirano u januaru, saopštio je Međunarodni monetarni fond (MMF) u novim ekonomskim prognozama.\nZa SAD, gde su se nizali jedan za drugim podsticajni programi, predviđa se rast od 6,4 odsto u 2021, odnosno 1,3 procentna poena više nego što je procenjeno u januaru, i rast od 3,5 odsto, ili jedan procentni poen više, za 2022. godinu.\n“Uprkos velikim neizvesnostima oko razvoja pandemije sve jasnije vidimo izlazak iz ove zdravstvene i ekonomske krize”, rekla je Gita Gopinat, glavna ekonomistkinja MMF predstavljajući novo, aprilsko izdanje “Globalni ekonomski izgledi 2021”.\nIpak se produbljuje razlika između evrozone i SAD koje će izaći brže iz pandemije zahvaljujući bržoj vakcinaciji i novom paketu pomoći američkoj privredi od 1.900 milijardi dolara, a koji će imati snažniji i brži uiticaj na oporavak ekonomije.\nZa 2022. godinu predviđa se rast od 3,8 odsto za 19 zemalja evrozone, odnosno 0,2 procentna poena više nego u prethodnoj proceni. Međutim evrozona će tek marginalno nadoknaditi kašnjenje za SAD čiji BDP će 2022. porasti 3,5 odsto, odnosno jedan procentni poen više nego prethodno prognozirano.\nEUObserver: “BALKANSKI KARTEL” švercuje drogu, oružje i krijumčari migrante...


Mali paori da ne plaćaju PIO - AgroSmart\nNarodni poslanik Laslo Varga podneo je Skupštini Srbije svoj predlog dopune zakona o doprinosima za obavezno socijalno osiguranje i Predlog izmena zakona o penzijskom i invalidskom osiguranju, u kojem je tražio olakšice za male poljoprivredne proizvođače.\nOn je u pisanoj izjavi ocenio da je važeći sistem doprinosa za obavezno socijalno osiguranje nepravedan u delu koji reguliše obaveze osiguranika poljoprivrednika, jer ne uzima u obzir površinu zemljišta koju osiguranik obrađuje.\nVarga, koji je poslanik Saveza vojvođanskih Mađara i jedan od osnivača Mađarskog pokreta, istakao je da se ministarstvo opredelilo za rešenje prema kojem bi se obaveze poljoprivrednika po osnovu doprinosa za obavezno socijalno osiguranje uskladile sa površinom zemljišta koju osiguranik obrađuje, a da je takvo rešenje predstavljeno javnosti posle sednice Odbora za poljoprivredu Skupštine Srbije održane 18. i 19. septembra ove godine u Bačkoj Topoli.\nVarga je podsetio da je od sednice resornog skupštinskog odbora proteklo više od mesec dana, a da se neophodne izmene i dopune zakona nisu našle u skupštinskoj proceduri.\nOn je objasnio da njegov predlog predviđa povećanje najmanja površine poljoprivrednog zemljišta na tri hektara, iznad koje bi poljoprivrednici bili obuhvaćeni obaveznim penzijskim i invalidskim osiguranjem.\n“Poljoprivrednici koji gazduju na manjim površinama od tri hektara ne bi bili u obavezi da plaćaju doprinos za obavezno penzijsko i invalidsko osiguranje, budući da prihodi koji se ostvaruju na manjim površinama, nisu dovoljni da za izmirivanje ovih obaveza”, naveo je Laslo Varga.\nOn je dodao da je predložio i smanjenje i stepenast način utvrđivanja osnovice doprinosa za obavezno penzijsko i invalidskom osiguranje poljoprivrednika, čija su gazdinstva po površini poljoprivrednog zemljišta veća od tri, a manja od 7 hektara.\n“Poljoprivrednici sa gazdinstvima od tri do pet hektara plaćali bi 30 odsto, a poljoprivrednici sa pet do sedam hektara 60 odsto sadašnjeg iznosa doprinosa za penzijsko i invalidsko osiguranje. Poljoprivrednicima čija su gazdinstva veća od sedam hektara ne bi se menjao iznos doprinosa za penzijsko i invalidsko osiguranje”, objasnio je Varga.


AMSS: Zimski uslovi, usporen saobraćaj | TV KANAL 9 NOVI SAD\nNaslovna SERVISNE SAOBRAĆAJ AMSS: Zimski uslovi, usporen saobraćaj\nAMSS: Zimski uslovi, usporen saobraćaj\nSaobraćaj je usporen zbog zimskih uslova vožnje, najviše snega je palo u južnim, istočnim, jugoistočnim i centralnim delovima Srbije, dok je ponegde moguće i stvaranje manjih snežnih nanosa, saopštio je AMSS.\nPrema najavama, meterologa počinje period ledenih dana, kada će se temperature kretati u intervalu između desetog i dvadesetog podeoka ispod nule.\nI pored intezivnih intervencija putara na posipanju kritičnih deonica jak mraz i veoma niske temperature pretvaraju svaku iole vlažnu deonicu u led ili izraženu poledicu na koju iz AMSS posebno upozoravaju vozače.\nZbog pojačanog strujanja hladnog vazduha i vlažnosti kolovoza najpre dolazi do formiranja poledice na mostovima i nadvožnjacima, stoga je potrebno prilagoditi vožnju i brzinu uslovima na putu.\nNa put treba kretati isključivo sa kompletnom zimskom opremom, jer su česta proklizavanja i preprečavanja vozila posebno na usponima i prevojima, koja su ujedno i uzrok zastoja i prekida u saobraćaju.\nSaobraćaj je trenutno umerenog intenziteta, međutim kako je sutra Božić naročito u popodnevnim satima očekujemo pojačan saobraćaj najviše na izlazu iz većih gradskih sredina, a to ujedno može biti uzrok nešto dužeg zadržavanja i na naplatnim rampama, kao i na graničnim prelazima.\nPrethodni tekstDinar u padu 0,1 odsto, kurs 123,62 za evro\nSledeći tekstHitna pomoć intervenisala 129 puta


Ministar vanjskih poslova Albanije optužio srbijanske zvaničnike za incident - Klix.ba\nMinistar vanjskih poslova Albanije optužio srbijanske zvaničnike za incident\n15.10.2014. u 19:50\nMinistar vanjskih poslova Abanije Ditmir Bušati u vezi sa dešavanjima na utakmici između Srbije i Albanije sinoć u Beogradu, ističe kako se dešavanja na toj utakmici ne mogu nikako povezati sa sportom i fudbalom.\n"Dešavanja koja su se desila na stadionu Partizana ne mogu se povezati s fudbalom", rekao je ministar Bušati.\nOn je na koferenciji za medije istakao da je prije same utakmice želio da razgovara sa srbijanskim ministrom vanjskih poslova Ivicom Dačićem o tome zašto albanskim državljanima nije dozvoljen ulazak u Srbiju prije utakmice.\n"Dobili smo negativan odgovor u vezi s time", rekao je albanski ministar, optuživši srbijanske zvaničnike za incidente na utakmici Srbije i Albanije.\n"Fudbal ne treba nikako miješati s politikom", poručio je Bušati, dodajući da je potrebno sve dokaze iznijeti pred sudske organe koji će, kako kaže, donijeti konačnu odluku.\nMinistar je podsjetio da će premijer Albanije Edi Rama 22. oktobra posjetiti Srbiju, napominjući kako tu posjetu treba shvatiti kao važan korak Albanije na putu prema Evropskoj uniji (EU).\nS druge strane, reprezentaciju Albanije koja je stigla u zemlju dočekao je albanski predsjednik Buyar Nisani.\nUEFA je u vezi sa dešavanjima na utakmici već pokrenula disciplinsku istragu.\nreprezentacija Srbije Euro 2016 reprezentacija Albanije\nCameron: S nestrpljenjem očekujem dan kada će Velika Britanija priznati Palestinu\n15.10.2014. u 19:56\nSudar na magistralnom putu prema Prnjavoru\n15.10.2014. u 19:44


Zašto je važan Crveni krst 19.Jun.2006, 11:00, Izvor: B92\nBeograd -- Crveni krst obučava građane širom sveta da reaguju u nesrećama, odnosno da pomognu povređenima do dolaska lekara. Na Evropskom takmičenju u pružanju prve pomoći, održanom prošle nedelje, reprezentacija Srbije osvojila je prvo mesto, u konkurenciji 28 ekipa. Šestočlana ekipa se takmičila na poligonima na kojima su bile inscenirane saobraćajne nesreće, požari, >> Pročitaj celu vest na sajtu B92 << zemljotresi, a njihov zadatak je bio da pokažu znanje i veštinu spasavanja povređenih. Kažu da su u to uložili pet godina i da im to mnogo znači.Jovana Dodoš, kapiten reprezentacije Srbije u pružanju prve pomoći, kaže da se ekipa cele godine spremala za Evropsko prvenstvo. "Dali smo sve od sebe i zauzeli prvo mesto. Dalje ćemo da obučavamo mlade naraštaje da budu dobri kao i mi", kaže ona.Godišnje u Srbiji u saobraćajnim nesrećama pogine oko 1.000 ljudi, a oko 15.000 ih postanu invalidi. U Crvenom krstu nastoje da obuče što više građana za pružanje prve pomoći. Stevan Kitanić, potpredsednik Crvenog krsta Srbije, kaže da Crveni krst posećuje i obdaništa. "Pričamo i pokazujemo onoliko koliko deca u tom uzrastu mogu da shvate. "Svaka odrasla osoba može lako da nauči za 10 do 12 časova osnove prve pomoći, a posle toga može da se usavršava", kaže on.Više od 20.000 ljudi do sada je prošlo obuku u Crvenom krstu.


Si Đinping i Putin se založili za jačanje saradnje\nKina i Rusija treba da ojačaju veze naspram porasta "spoljnih rizika", rekao je kineski predsednik Si Đinping u razgovoru sa svojim ruskim kolegom Vladimirom Putinom u Tadžikistanu, prenose danas kineski državni mediji.\nDvojica državnika su se sastali, četvrti put ove godine, juče u Dušanbeu, glavnom gradu te bivše sovjetske republlike povodom samita Šangajske organizacije za saradnju, navela je agencija Sinhua.\nTa organizacija pored Rusije i Kine okuplja još četiri azijske zemlje - Tadžikistan, Kazahstan, Uzbekistan i Kirgistan.\nEkonomsko približavanje Moskve i Pekinga pojačalo se ove godine s velikim ugovorima u oblasti enegetike, u vreme kada se dve zemlje suočavaju sa napetom geopolitičkom situacijom - ukrajinska kriza za Rusiju, a teritorijalni sporovi u Istočnom i Južnom kineskom moru za Kinu.\nDve zemlje treba da "poboljšaju uzajamnu podršku, da se više otvore jedna prema drugoj i da pruže jedna drugoj ruku da se uzajamno pomognu" da bi se zajedno suprotstavili spoljnim rizicima i izazovima i ojačali svoj razvoj, rekao je Si Đinping tokom susreta, prenosi Sinhua.\nRusija i Kina u maju su, posle deset godina dugih pregvora, sklopili veliki ugovor o isporuci ruskog gasa Kini u vrednosti od 400 milijardi dolara u periodu od 30 godina.\nRusija, u napetim odnosima sa Zapadom posle pripajanja Krima i krize u Ukrajini, pokušava da svoj izvoz energenata preusmeri na Aziju.\nPutin je, kako je navela Sinhua, rekao da je regionalna i međunarodna situacija "nestabilna" i izrazio želju da dve sile nastave da napreduju na važnim naftnim i gasnim projektima, ali takođe u sferi nuklearne energije.\nPutin je pre nedelju dana u istočnom Sibiru pokrenuo ambiciozan projekat izgradnje gasovoda "Snaga Sibira", dugog 4.000 kilometara između gasnih polja u Jakutiji i Japanskom moru do istočne kineske granice.


UO HEA BiH pozvao visokoškolske ustanove da ubrzaju pripreme za akreditaciju\nNaslovnica Krajina Banja Luka UO HEA BiH pozvao visokoškolske ustanove da ubrzaju pripreme za akreditaciju\nBanja Luka – Upravni odbor Agencije za razvoj visokog obrazovanja i osiguranje kvaliteta BiH uputio je apel visokoškolskim ustanovama koje nisu u postupku akreditacije, da to urade što prije i ubrzaju aktivnosti na pripremi za akreditaciju.\nOvo je jedan od zaključaka sa 28. sjednice Upravnog odbora, čiji je prvi dio održan 15.09.2014.godine u Banjaluci.\nČlanovi Upravnog odbora razmatrali su informaciju o donošenju novih ESG standarda i aplikaciji za punopravno članstvo u ENQA-i. Kako se usvajanje revidiranih ESG standarda očekuje u maju 2015. godine na Konferenciji ministara obrazovanja zamalja Bolonjskog procesa u Jerevanu u Armeniji, postupci akreditacije po dosadašnjim ESG standardima trebalo bi da budu završeni do tog perioda. Usvajanje revidiranih ESG standarda značiće i odgovarajuće izmjene kriterija i procedura za akreditaciju, a time i u izradi samoevaluacionih izvještaja ustanova.\nNa 28. sjednici Upravni odbor Agencije naložio je i formiranje radne grupe sa zadatkom da identifikuje probleme u akreditacionim procedurama nadležnih obrazovnih organa, a sve u cilju otklanjanja eventualnih nejasnoća i unapređenja ovih postupaka, saopšteno je iz Agencije.


► Bivši italijanski levičar Batisti priznao odgovornost za četiri ubistva\nBatisti (64) je priznao sva dela koja su mu pripisana u optužnici među kojima i odgovornost za četiri ubistva, rekao je Nobili i dodao da je Batisti to rekao na saslušanju održanom tokom prethodnog vikenda.\nBivši radikalni levičar je uputio i izvinjenje porodicama žrtava.\nBatisti je u januaru ove godine uhvaćen u Boliviji posle skoro 40 godina bekstva. Levičar koji je postao pisac, živeo je u Brazilu i Francuskoj gde je uživao u zaštiti levičarskih vlada.\nSud ga je kasnije u odsustvu osudio na doživotni zatvor zbog četiri ubistva i pokušaja ubistva između 1978. i 1979. godine. On je priznao da je pripadao organizaciji Naoružani proleteri za komunizam, ali je do sada negirao ubistva.\nItalijanski premijer Đuzepe Konte rekao je danas u gornjem domu, Senatu Parlamenta Italije, da podnosi ostavku pošto je desničarska Liga, predvođena ministrom unutrašnjih poslova Mateom...


Za renoviranje Karterovog muzeja 10 miliona dolara\nOn je jedan od najaktivnijih bivših predsednika Sjedinjenih Država. Pored toga što je napisao više od 25 knjiga, bivši predsednik Džimi Karter nastavlja da putuje svetom, pokušavajući da doprinese širenju demokratije i poboljšanju zdravlja svetske sirotinje. Njegov rad posle odlaska s dužnosti pre gotovo trideset godina, sada je u središtu višemilionske obnove Biblioteke i Muzeja Džimija Kartera u Atlanti u državi Džordžiji.\nBivši predsednik Džimi Karter i njegov potpredsednik Volter Mondejl, najdugovečniji su bivši predsednički tim u istoriji Sjedinjenih Država.\n"I ne samo to, nego smo naše takmace Tomasa Džefersona i Džona Adamsa, prestigli još pre dve godine! To ne znači da ih nešto kritikujem – i oni su bili dobri. Ali mi teramo dalje", rekao je bivši potpredsednik Mondejl na otvaranju obnovljene Biblioteke i muzeja Džimija Kartera - na Karterov 85. rođendan.\nObjekat, u čiju obnovu je uloženo 10 miliona dolara, sada obuhvata i kasniju delatnost bivšeg predsednika, nešto što je za predsedničke biblioteke nezapamćeno.\n"Želeo sam da prikažem što više iz perioda posle Bele kuće, tako da je otprilike trećina ukupnog materijala posvećena godinama posle odlaska iz Bele kuće", kaže bivši potpredsednik Karter.\nNeki od novih eksponata ilustruju rad Karterovog centra širom sveta. Na interaktivnim ekranima su prikazana brojna mesta u koja gospodin i gospođa Karter dolaze da nadgledaju izbore, promovišu mir i demokratiju i iskorene parazite kao što je glista iz familije Drakunkulida i druge bolesti. Taj rad je doneo bivšem predsedniku Karteru i njegovom osoblju u Karterovom centru, Nobelovu nagradu za mir 2002.\nDoktor Pol Emerson vodi jednu od zdravstvenih akcija ovog centra u svetu. On kaže da nova izložba skreće pažnju na bolesti u zemljama u razvoju koje se često previđaju - "ovde će dolaziti puni autobusi đaka, koji će se upoznati sa ovim prilikama, a što se više ljudi upozna sa tim stvarima, više će biti u stanju da saoseća sa ljudima koji pate".\nPojedini delovi izložbe su posvećeni Karterovim uspesima i neuspesima tokom četvorogodišnjeg mandata u Beloj kući.\nPosetioci na velikom multimedijalnom ekranu mogu da vide dan u Karterovoj Beloj kući, od trenutka kada se predsednik budi do kraja dana duboko u noći.\nKriza sa taocima u Iranu je dominirala završnom godinom Karterovog predsednikovanja. Deo izložbe se odnosi na tu krizu, na period u kojem su – prema Karteru – postojale dve Bele kuće, jedna koja je upravljala zemljom i druga koja je tragala za mogućnostima oslobađanja talaca.\nObnovljeni muzej je prilika da bivši predsednik još više otvori javnosti svoj život, što namerava da nastavi i svojom sledećom knjigom, skraćenom verzijom pet hiljada stranica dnevničkih beleški koje je vodio dok je bio na dužnosti.\n"Knjiga će govoriti ne samo o veličanstvenosti predsednikovanja, nego i o povremenoj agoniji predsednikovanja, ponosu, mojim najintimnijim razmišljanjima, načinu na koji sam se ophodio prema porodici u tim okolnostima, ljudima koje sam voleo i onima koji mi se nisu dopadali i o tome kako se moje mišljenje menjalo tokom vremena. Mislim da će knjiga biti zanimljiva", objašnjava bivši predsednik Karter, koji planira da preda izdavaču rukopis do kraja iduće godine.


Prikazivanje članaka po tagu čitaonica\nnedelja, 06 maj 2018 21:41\nNajavljujemo događaj: O krstu svetog Vladike Nikolaja\n* Društvo rusko-srpskog prijateljstva Sombor, organizovaće u utorak, 15. maja u Srpskoj čitaonici "Laza Kostić", predstavljanje publikacije (sa početkom u 18 časova):\nPavel Tihomirov: O krstu svetog Vladike Nikolaja - Ruski pogled na srpsku istoriju u epohi svt. Nikolaja\nNa ovoj književnoj večeri govoriće: Pavel Tihomirov, gost iz Petrograda, autor knjige "O krstu svetog vladike Nikolaja", te Ranko Gojković, prevodilac i izdavač knjige iz Beograda.\nTihomirov je, prvenstveno kao verujući pravoslavni hrišćanin, koji je svojom ruskom dušom iskreno zavoleo narod Srpski, kao posmatrač sa strane, u ovoj knjizi pokušao da ispiše Svetosavsko poimanje srpske istorije, epohe svetog Nikolaja Srpskog. Po mome skromnom mišljenju - više nego uspešno. Njegovo svetosavsko osmišljavanje tragičnih srpskih podela na četnike, partizane i ljotićevce (koje su se iz tragičnog ratnog perioda, prenele i u posleratni period u srpsku emigraciju i koje i danas traju) daje nadu da se te podele mogu prevazići. U trenucima kada je naš narod pred provalijom, sličnom onoj u kojoj se našao pred Drugi svetski rat, prevazilaženje tih podela i povratak sa sodomskog evropskog puta, na put Svetog Save i Svetog Nikolaja, predstavlja uslov biološkog opstanka Srpskog naroda. (Na Usekovanje glave svetog Jovana Krstitelja, leta Gospodnjeg, 2010. godine po Roždestvu Hristovom, Ranko Gojković)\nsreda, 18 april 2018 17:59\nPeške kroz Svetu Goru, promocija knjige Nenad Andrića\n* U subotu, 21. aprila, u Srpskoj čitaonici "Laza Kostić" u Somboru Zavičajno udruženje Srba "Korijeni" organizuje promociju knjige "Peške kroz Svetu Goru" autora Nenada Andrića\nOn je diplomirani fizikohemičar i magistar ekologije. Živi i radi u Beogradu. Bavi se zaštitom životne sredine, a u slobodno vreme tango plesom, vaterpolom i planinarenjem. Objavio je nekoliko naučnih radova. Veliki je zaljubljenik u prirodu i svaki slobodan trenutak provodi u njoj a posebno na Svetoj Gori gde je upoznao i mnoge svetogorske monahe i starce. Na promociji će govoriti protojerej stavrofor Radomir Popović i izdavač Miroslav Damjanović, vlasnik izdavačke kuće NNK Internacional iz Beograda. A neki od značajnijih naslova koje su objavili u poslednje vreme su: Hitlerovi ljudi, Jasenovački logor smrti, Kozaračka đeca...\nDomaćin na promociji Vlada Đurković, govoriće o svojim posetama Svetoj Gori. Početak je u 19 časova, ulaz je slobodan.\nsreda, 05 oktobar 2016 14:31\nČauši pozivaju na slavu\nMuška pevačka grupa Čauši obeležiće svoju slavu, Svetog Davida Srpskog, u četvrtak, 6. oktobra, u Srpskoj čitaonici "Laza Kostić" u Somboru. Na ovom prigodnom koncertu pod nazivom "Pesme Zapadne Srbije, predstaviće se i gosti, a to su deca instrumentalisti: guslari, samičari, tamburaši...\nPočetak je zakazan za 20 časova. Dobrodošli, pozivaju vas Čauši.\nIzvor: Vlada Đurković / S. S.


SZO: Zemlje da započnu pripreme za COVID-19 fazu tranzicije ka Novoj normali\nAutor:\t- 18.04.2020, 16:59 Društvo\n“Sve zemlje, članice SZO, treba da počnu sa pripremama za COVID19 fazu tranzicije ka ‘Novoj normali’”, kazao je regionalni direktor Svjetske zdravstvene organizacije, dr Hans Kluge, tokom ministarske video konferencije koja je održana 17. aprila.\nNa konferenciji su učestvovali crnogorski ministar zdravlja Kenan Hrapović, zamjenik direktora Instituta za javno zdravlje dr Senad Begić i zamjenica ministra zdravlja mr Slađana Pavlović.\nRegionalni direktor SZO, dr Hans Kluge, predstavio je učesnicima konferencije najvažnije aktivnosti koje svaka zemlja treba da preduzme kako bi imali adekvatan odgovor i pravovremeno pružanje zdravstvene zaštite za sve kategorije stanovništva u narednoj fazi borbe sa epidemijom virusa korona.\nKluge je kazao da tranziciju treba voditi shodno principima javnog zdravlja, ekonomskim i socijalnim okolnostima. Osnovni kriterijumi treba da podrazumijevaju : kontrolu potvrđenih slučajeva transmisije COVID-19 i dovoljne kapacitete javnog zdravstva i zdravstvenog sistema . Preduzete mjere treba da budu usmjerene na minimum rizika izbijanja zaraze u visoko-vulnerabilnim zajednicama, prevenciju rizika u radnom okruženju, kao i potpuno uključivanje zajednice u proces tranzicije.\nTokom konferencije je potenciran značaj upotrebe digitalnih rješenja i unapređenja prilagođenih platformi za pružanje usluga (video, telefon, internet).\nUčesnici su se saglasali i da je važno preduzimati pažljive korake u cilju oporavka zdravstvenog sistema te da je u tom smislu neophodno uvrstiti i iskoristiti primarnu zdravstvenu zaštitu kao odgovor na povećan obim posla i novu potražnju .\nPriprema za fazu tranzicije COVID19 ka “Novoj normali” u posebnom fokusu mora imati brigu o zdravstvenim radnicima. Sistemi treba da razrade planove podrške i zaštite radne snage kako bi se osigurao odmor, oporavak i podrška za fizička, mentalna i socijalna pitanja medicinskih profesionalaca.